
Încercări de înțelegere între Români și 


Tratativele de înţelegere, ce se urmează 
de-o vreme încoace între fruntașii Românilor 
și între contele Ștefan Tisza, ne evoacă în 
memorie vreo câteva încercări ce s'au măi 
făcut în trecut pentru a se stabili un acord 
între Români și Maghiari. Aceste încercări 
au trecut de mult în domeniul istoriei. Adu- 
cându-ne aminte de ele, cred că putem să 
tragem câteva învățăminte de folos. ! 

În trecut, ca şi astăzi, două împrejurări au 
putut determină pe conducătorii politici ai 
celor două neamuri să se gândească la sta- 
bilirea unui acord. Mai întâiu, afirmarea tot 
mai hotărită a conștiinții naționale la Români 
și desfăşurarea unei lupte politice în pro- 
porţii, ce creşteau mereu, trebuiă să con- 
vingă pe fruntașii vieţii publice maghiare 
despre importanța politică a poporului ro- 
mânesc, atât' de numeros în Ardeal. Pe urmă, 
socotind dușmănia de veacuri dintre Români 
și Maghiari, numai o mare primejdie comună 
puteă să-i unească și să-i facă a uită neîn- 
țelegerile din trecut. Pe cât de clare ni se 
prezintă însă nouă aceste condiții, pe atât 
de dificile sunt ele spre a fi traduse în prac- 
tică. Căci importanţa noastră politică, în ju- 
mătatea dintâiu a veacului XIX, — o recu- 
noaştem — eră minimală față de puterea 
covârșitoare a Ungurimii, iar primejdia ce 
vine, oricât de iminentă ar fi ea, nu pot să 
o zărească decât ochii ageri ai oamenilor 
politici, cari se înalță peste prejudiţiile con- 
timporanilor. Astfel de bărbaţi politici, în 
trecut ca și astăzi, sau găsit puţini între 
Maghiari. Glasul ce l-au ridicat, spre a pune 
la cale o înțelegere, n'a fost ascultat. Unii 

și Unguri. 
dintre ei și-au pus în risic popularitatea, 
fiind declaraţi trădători de patrie, pentrucă 
cereau o înțelegere cu Românii. 

Interesant este a şti, că cel dintâiu, care 
a propus o înțelegere cu Românii, a fost 
baronul Nicolae Wesselenyi. Făcând parte 
din cea mai distinsă familie aristocratică a 
Ardealului, el a stat multă vreme în fruntea 
opoziţiei maghiare dinaintea anului 1848. Dela 
tatăl său a moștenit, odată cu numele celebru, 
virtuţi şi daruri alese, așa încât un scriitor 
spune că el eră cel mai neaoș Ungur din 
Ardeal și Ţara ungurească (Keményebb ma- 
gyar nem volt, mint 6, se Erdélyben, se a 
szorosabb értelemben vett Magyarországon). 
Tatăl său, bătrânul Wesselényi, eră un dușman 
neîmpăcat al Românilor. E cunoscut dela 
dieta din Cluj, în anul 1791, unde a comparat as- 
piraţiunile noastre, depuse în Supplex libellus, 
cu un foc mare şi în toată discuţia, ce sa 
urmat atunci, el s'a dovedit de cel mai mare 
antagonist al Românilor. Aceste sentimente 
ostile față de noi fiul nu şi le-a însuşit. Ca- 
racteristică pentru deosebirea dintre tată şi 
fiu este indignarea, care l-a cuprins pe tâ- 
nărul Wesselényi, când a auzit dela contele 
Dionisie Eszterhăzy declaraţia „că în Ardeal 
numai pe Ungur îl poţi privi ca om, iar Ro- 
mânul trebuie tratat, ca și o vită“. El şi-a 
însemnat această declaraţie și în ziarul său, 
constatând cu durere că sunt mulţi cari nu 
mărturisesc numai astfel de idei, ci și lu- 
crează conduși de ele. Pricepând mai bine 
decât alții valoarea adevărată a liberalis- 
mului, Wesselenyi, deși își iubiă națiunea sa, 
eră convins că patria noastră nu poate fi 

fericită, până ce nu se vor mulțumi toți fiii 
ei fără deosebire de confesiune și naționa- 
litate. Ideile acestea le-a fixat în scrierea, 
căreia i-a dat titlul „Cuvânt în chestia na- 
ționalității maghiare și slave“ (Szózat a ma- 
gyar és szláv nemzetiség ügyében). Tot aşa 
de bine cunoșşteă el aspirațiunile Românilor, 
se interesă de aproape de curentul literar 
înjghebat atunci și încercă să pătrundă în 
modul de cugetare al poporului românesc. 
Mai târziu își formase părerea greșită, că 
patrioții români nutresc ideea unei Daco- 
romanii, ceeace îl umplu de îngrijorări. Nu 
acuză însă pe Români pentru aceasta, ci pe 
Maghiari, cari nu știu să asimileze prin su- 
perioritatea lor pe celelalte naționalități din 
Ungaria. Primejdia slavă — credeă el — 
trebuie să-i apropie pe Maghiari și Români. 
Mai ales planurile de cucerire ale Rusiei îi 
serveau ca argument pentru crearea unei si- 
tuaţii mai favorabile pe seama Românilor. 

Mişcările naţionaliste la Români erau atunci 
abiă începute și opinia publică maghiară se 
înșelă crezând, că ele nu prezintă nici o pri- 
mejdie pentru Maghiari. Înzădar se frământă 
Wesselenyi ca să o convingă despre nece- 
sitatea unui acord româno-maghiar. Nimeni 
dintre Unguri nu voiă să audă de așa ceva. 
Când se începuse dejă viforul revoluţiei, la 
25 August 1848, prezintă el casei de sus un 
proiect de lege, care ar fi avut darul să îm- 
pace pe Români, asigurându-i, că națiunea 
maghiară nutrește sentimente frățești față de 
ei și că e dispusă a împărți cu ei toate drep- 
turile sale, spre a trăi și mai departe în pace. 
Proiectul de lege al baronului Wesselenyi 
se compuneă din cinci paragrafi. În cel dintâi 
se îngăduie deplină libertate ambelor confe- 
siuni române, în al doilea se dispune, ca pro- 
tocoalele chestiunilor interne ale bisericii să 
se poarte în două limbi, ungurește și ro- 
mânește. În școlile poporale limba de propu- 
nere poate fi cea românească, instruindu-se 
pe lângă aceasta şi cea ungurească (§ 3). 
În comunele românești limba protocolară va 
fi cea română și maghiară ($ 4). În cel din 
urmă paragraf al proiectului său dispune 
Wesselenyi, că documentele și actele publice 
scrise în limba română și cu caractere la- 
tine trebuie să fie acceptate pretutindeni. 


Nrul 2, 1914. 


Acest proiect de lege, nici pe departe nu 
puteă să mulțumească pe conducătorii Ro- 
mânilor. Eră doar numai o fărâmă de milă, 
care se ofereă „cetățenilor de buze române“ 
şi nici decum „naţiunii române“, care-și for- 
mulase postulatele sale în cele 16 puncte 
de pe Câmpul Libertăţii. Totuş contimpora- 
nii lui Wesselenyi socoteau, că ferventul opo- 
zițional a tradat interesele naţiunii maghiare 
prin acest proiect şi tinerimea din Pesta şi-a 
ținut de daturință a da expresiune indignării 
sale patriotice printr'o demonstraţie aranjată 
împotriva baronului Nicolae Wesselenyi. 

Acţiunea aceasta ar fi fost zădărnicită de 
altfel și prin fruntașii Românilor, care nu 
Sar fi putut împăcă sub astfel de condiţii. 
Ca o încercare neizbutită însă ne dă multe 
învățăminte în parte și azi actuale. 

Cam în aceeaș vreme comisiunea regni- 
colară chemată a fixă o lege „pentru asigu- 
rarea drepturilor cetățenești ale naţiunii 
române pe baza egalității“, desbăti în mai 
multe ședințe un poiect, care aveă să formeze 
art. de lege XXI din acel an. Acesta eră pus 
pe baze cu mult mai largi, decât cum eră 
proiectul lui Wesselenyi și trată mai întâiu 
despre naționalitate și limbă, apoi despre 
administraţie și justiție, despre educaţiune 
şi instrucțiune, despre religiune şi despre 
alegerile pentru dietă. Însemnătatea acestei 
legi consistă în faptul, că cel dintâiu paragraf 
„recunoaște și garantează naționalitatea și 
limba Românilor“, iar $ 13 dispune, că la 
ridicarea și susținerea pe spesele statului 
de şcoli elementare, institute superioare și 
de educaţiune, se va ţineă seamă şi de cei de 
limba română. Cel din urmă paragraf al 
acestei legi normă că „în toate drepturile 
și favorurile, pe cari le posed celelalte na- 
țiuni ale patriei sau pe cari le va acordă în 
viitor legislaţiunea, au să intre și Românii“. 
Acest proiect de lege eră rezultatul unor 
îndelungate tratative dintre membrii români 
şi maghiari ai comisiunii regnicolare. Membrii 
români ai acelei comisiuni erau numai epis- 
copul Șaguna, Alexandru Bohăţel și episco- 
pul Lemenyi, dar afară de aceștia mai lua- 
seră parte, cu vot consultativ, şi Timoteiu 
Cipariu, Paul Dunca, losif Ighian, loan Bran 
și Dumitru Moldovan. Din proiect însă nu 

s'a făcut lege, deoarece vremile tulburi mau 
îngăduit desbaterea lui în cameră. Cu toate 
acestea faptul că el a fost aprobat şi de Un- 
guri, cari erau în comisia regnicolară, dove- 
deşte progresul realizat de cauza românească 
în răstimpul scurt din August și până în Sep- 
temvrie 1848. 

Astfel și această încercare de-a cimentă 
pacea dintre Maghiari și Români printr'o 
lege specială, din vina împrejurărilor și din 
lipsă absolută de sinceritate n'a putut să iz- 
butească. 

În toiul luptei revoluționare — precum se 
știe — emigranții Nicolae Bălcescu și Cesar 
Boliac stăruiau din răsputeri pentru o îm- 
păcare între Maghiari și Români. Acum eră 
cu mult mai greu de înfiripat o astfel de pace, 
date fiind noile divergențe, ce s'au ivit în 
cursul răsboiului, cum și ura dintre cele două 
popoare, care a crescut considerabil. „Eu 
însumi — spune Bălcescu — desper şi nu 
mai cred, că e chip a împâcă aceste ambe 
nații. Nu poţi rezonă cu ura, răsbunarea, fa- 
natismul, mândria naţională şi înverșunarea 
amânduror; trebuie pentru aceasta vreme și 
multă vreme. Cea mai mare vină e a Un- 
gurilor. Acum e târziu. Ambele naţii s'au 
târit una pe alta în mormânt.“ Totuş, strâm- 
torat din toate părțile, Kossuth încheiă la 
14 lulie 1549 un pact cu Bălcescu şi Buliac, 
prin care aceştia cerură să se asigure dreptul 
de naţionalitate al Românilor din Ungaria. 
Legea de naţionalitate votată de dieta din 
Seghedin pe lângă alte importante concesiuni 
confirmă dreptul de existenţă al tuturor po- 
poarelor din Ungaria. În momentul din urmă 
revoluționarii maghiari au cedat din punctul 
lor de vedere, care adiniteă în Ungaria numai 
o naţiune, cu exclusivul drept de a există, 
şi au alcătuit legea din Seghedin. Întârzierea 


Li CEAFĂRUL 35 


aceasta de un an a fost fatală pentru naţi- 
unea maghiară. Cine știe unde am fi noi 
astăzi, dacă spre sfârşitul anului 1848 toate 
popoarele din ţara aceasta sar fi unit îm- 
potriva duşmanilor. 

Tratativele cari s'au urmat cu ocazia 
aceasta aruncă multă lumină asupra moda- 
lității, sub care se poate face o „împăcare“ 
între Maghiari și Români. În vara anului 
1848 însuş Kossuth spuneă că dreptul la na- 
ționalitate se câștigă numai cu arma în mână. 
Inaintașii noștri au primit acest sfat, au prins 
armele și au constrâns pe cei mai şoviniști 
politiciani maghiari a le recunoaşte acest 
drept elementar. 

Evenimentele de după 1848 fac dejà înce- 
putul politicei contimporane a poporului no- 
stru, care nu ne-a adus decât decepţii!). 

Istoria politică a Românilor din Ardeal, cu 
care s'au ocupat așa de puţin scriitorii no- 
ștri de specialitate, poate da multe învăță- 
minte generaţiei de azi. Cetind paginile scrise 
de înaintaşi, cu avânt uneori, dar totdeauna 
cu deplină încredere în viitorul neamului, 
am convingerea, că n'am îngădui să se stre- 
cure în sufletul nostru nici un motiv, care 
să ne determine a închină steagul. Înfrânge- 
rile cele mai grele ar fi un nou îndemn pentru 
atacuri şi mai îndâriite. Un lucru pare însă 
sigur: un acord intre noi și Maghiari nu se 
poate face, fără a ni se recunoaşte dreptul 
limbii şi naționalităţii noastre. 


1) Despre toate acestea mai pe larg la Zsilinszki 
Mihály, Báró Wesselényi Miklós és a nemzetiségi 
kérdés in Budapesti Szemle 219, 220 şi 221. Márki 
Sándor: Az erdéiyi unió bizottság în Budapesti Szemle 
261 şi | Ghica: Amintiri din pribegie. În deosebi stu- 
diu! lui Zsilinszki e fuarte interesant şi-l prezintă in 
altă lumină, decât cum o fac aceasta scriitorii români. 


Dr. S. Dragomir. 

Liceul militar dela Mănăstirea Dealului. 


Dacă este vreo ţară, care trebuie să se 
închine zeului Marte, aceea e România. În- 


Nicolae Filipescu. 


cunjurată de toate părțile de neamuri și țări 
cari nu o văd cu ochi buni, decât de frică, 
România trebuie să-și pună întreaga ei nă- 
dejde în cruce şi în spadă, în tăria credinței 
sufleteşti și în forţa oștirii. România nu poate 
fi decât o țară militaristă, înarmată din creştet 
până în tălpi, totdeauna gata să intre în ac- 
țiune pentru a-și apără interesele şi a-și în- 
trupă idealurile. Destinele întregului neam 
românesc cer, ca România să fie mereu în- 
tro ofensivă națională, cum nimerit a spus-o 
d-l S. Mehedinţi. In sensul acestei ofensive 
_naţionale, care presupune o intensivă con- 
știință naţională, trebuie făcută întreaga edu- 
cație dela şcoalele primare până la Univer- 
sitate. Întreg spiritul public al țării trebuie 


să fie pătruns de tradiţia istorică și de idea- 
Jurile neamului nostru. Populaţia satelor, 
burghezia oraşelor și boerimea trebuie să 
mărturisească aceeaș credință naţională, care 
să-i lege pe toţi ca și credința creștină. 


În ţară se întrodusese acum câţiva ani de- 
prinderea copiilor în exerciții militare. Mi- 
cii dorobanţi, cum sau numit, au en- 
tusiasmat toată lumea. Lipsa de seriositate 
și de sistem, secundată și de niște abuzuri 
regretabile, au adus, după câţiva ani, desfiin- 
tarea acestor exerciţii folositoare. În întreaga 
țară nu s'a găsit nici un om de influință cu 
prevederi, care să fi ocrotit instituția micilor 
dorobanţi, dându-i o organizație temeinică. 
Își poate închipui oricine ce ar însemnă pre- 
gătirea militară sistematică a unei generaţii 
întregi. Dintr'un caz ce-l voiu povesti mai 


Maiorul Marcel Oltean. 


la vale despre un elev al liceului militar dela 
Mănăstirea Dealului se va vedeă limpede 
efectele educației militare. Ministerele de in- 

strucțiune publică și de răsboiu 
ale României poate vor găsi 
din nou mijloace, ca să reîn- 
fiinţeze instituția micilor doro- 
banţi. Ce generaţii de soldați şi 
de oameni ai datoriei ar ieși în 
scurtă vreme din școalele țării 
româneşti! Tinerii ar aveăsalt 
suflet, alte concepţii de vieaţă, 
când ar fi crescuţi toți în ve- 
derea faptelor din viitor. 

Știu că a existat și la Turnu- 
Severin un liceu cu instrucție 
militară. Când eram în Bucu- 
rești, înainte cu zece ani, se 
bucură de o bună reputație. 
După cât am auzit, şi acest 
liceu, în loc să progreseze şi să 
se desăvârşească, a decăzut. 

Ceeace n'au putut face civilii, au făcut 
militarii, cari sunt elementul cel mai con- 
ştient şi cel mai serios al societății din Ro- 
mânia. 

Înainte cu câţiva ani, când d-l Nicu Fili- 
pescu ajunsese Ministru de răsboiu, după ce 

Liceul militar dela Mănăstirea Dealului. 


a înlăturat multe dintre lipsurile armatei, a 
venit cu ideea înființării unui liceu militar 
la Mănăstirea Dealului. D-l N. Filipescu e 
un patriot luminat și hotărît, care nu cruță 
nici o jertfă pentru întruparea unei idei mari 
și de folos obștesc. Meritul că liceul militar 
proiectat are astăzi ființă e al d-sale. Și o 
spunem fără nici o exagerare că acest liceu 
este una dintre cele mai mari fapte de ordin 
cultural și național, care sa săvârșit în ul- 
timii ani. 

Am vizitat liceul în toamna trecută, când 
copacii își scuturau podoabele de verdeață 
și când soarele trimeteă ultimele sărutări de 
raze pământului îmbrobodit de brumă. 

Dimineața am sosit în Târgovişte, cu su- 
fletul încărcat de amintiri istorice. Călcam 
pentru primaoară pământul vechei capitale 
a Munteniei. Am trecut prin orașul cu bi- 
serici vechi, unele frumoase și cu ruine, gân- 
dindu-mă la poeţii târgovișteni: Văcăreștii, 
Eliade Rădulescu, Gr. Alexandrescu şi Va- 
sile Cârlovă. Orașul de astăzi are câteva 
strade și clădiri frumoase, dar e încă foarte 
departe de civilizație, cu toată lumina lui 
electrică. 

La distanță de vreo trei km, peste Ialomița 
năbădăioasă, înspre zarea Carpaţilor, pe o 
colină pitorească veghiază Mănăstirea lui 
Radu Vodă de pe la 1500. Stă înfiptă la mar- 
ginea colinei, stăpânind larg valea Ialomiţei, 

muncelele de prin prejur şi privind în aștep- 
tare răbdurie peste culmile Carpaţilor, unde 
de trei veacuri fiecare firicel de pulbere din 
trupul marelui Mihai aşteaptă să se odih- 
nească pe pământ liber. 

Ajuns la mănăstire, m'am închinat capului 
ce-a domnit o clipă peste aproape întreg 
pământul românesc. M'am închinat cu sme- 
renie și cu credinţă. 

În jurul acestei de douăori sfinte mănăstiri 
e clădit liceul militar. El e așezat aici, în 
singurătatea mânăstirii cu orizonturi întinse, 

ciții şi sporturi diverse. Educaţia artistică și 
de societate; d) Vizite și excursii cu caracter 
educativ. Materiile de studii se predau numai 
dimineaţa, în 4 ore, de câte 50 minute. După 
amiazi e întreagă destinată pentru educațiunea 
fizică și morală. Elevi recruți se primesc din 
cl. I—V inclusiv şi sunt de două categorii: 
jumătate bursieri și jumătate platnici. Nu- 
mărul maxim al elevilor în fiecare clasă e 
de 40. Toţi elevii se primesc în liceu prin 
concurs, după ce au făcut o cerere de în- 
scriere. Elevii noi intrați în şcoală sunt su- 


Profesorii dela liceul militar. 


ca ființa băeților ce vor trece prin această 
școală să dobândească suflete cu :sboruri 
largi, cu idealuri mari şi cu trupuri vânjoase, 
cum a fost al înfricoşatului Mihai. 


Liceul militar dela Mănăstirea Dealului e 
în al doilea an școlar de existență și e de- 
stinat — după regulament — „a formă ele- 
mente de valoare pentru școalele militare 
pregătitoare, dând tinerilor o educație mili- 
tară aleasă, cum şi o instrucție egală cu 
aceea care se capătă în școalele secundare 
ale ministerului de instrucțiune și culte“. La 
materiile de învățământ, prevăzute în pro- 
gramul şcoalelor secundare cu 8 clase (cursul 
superior cu secțiunea reală modernă) se mai 
adaugă: a) Educaţia militară (morala, dis- 
ciplina); b) Regulamentele militare; c) Exer- 


puși la o periodă de încercare de patru luni 
(Septemvrie—Decemvrie) şi dacă mau însu- 
şiri morale, intelectuale şi fizice corăspunză- 
toare scopului urmărit de școală, sunt înde- 
părtaţi din şcoală. 

A fi deci elev în liceul militar dela Mănăstirea 
Dealului e o cinste. 

Școala a avut un noroc mare că și-a găsit 
un comandant model în persoana d-lui maior 
Marcel Olteanu. D-l Filipescu, încredințând 
unui ofițer așa de distins şcoala, a dovedit 
că are nu numai o cunoştinţă de oameni ci 
și intenția de a creă o instituție de adevărată 
cultură în Ţara Românească. 

D-l maior Olteanu, împreună cu alți doi frați: 
d-l Lt-colonel Camil Olteanu, subdirectorul 
școalei de cavalerie din Târgoviște și d-l maior 
loan Olteanu dela Artilerie, sunt fiii lui Con- 

stantin Olteanu, originar din Reghinul-săsesc 
și inepot al învățatului Petru Maior. Con- 
stantin Oltean a trecut în România pe vremea 
lui lon Brătianu, al cărui om de încredere a 
și fost, și s'a stabilit în Craiova, ajungând la 
o situaţie socială frumoasă. Ardeleanul entu- 
ziast a dat fiilor lui o creștere severă, na- 
ționalistă și aleasă. Pe toți patru feciorii i-a 
făcut militari, ca să lupte pentru întruparea 
idealului ce i-a încălzit inima. Cel mai mare 
dintre fii, Horia, sa prăpădit de tânăr ca 
ofițer de marină, iar ceilalți trei și-au îm- 
plinit şi îşi împlinesc cu sfințenie datoria de 
ostaşi ai idealului părintesc. 

trebuie recunoscut și spus fără a scădeă din 
al altora. 

D-l maior Olteanu și-a ales un corp profe- 
soral model. Profesorii de studii sunt aproape 
toți civili. Director de studii e apreciatul cer- 
cetător al trecutului nostru d-l N. Bănescu, 
care, cu ajutorul profesorilor, ținteşte să facă 
un liceu model și ca instrucție, căutând să 
creeze o armonie între lecţiile din diferitele 
materii. Pedagogia, cu ultimele ei rezultate, 
se simte în atmosfera școalei. Am asistat la 
o singură lecție de istorie. M'a atras numele 
profesorului Gheorghe Lazăr, strănepot al lui 
Gheorghe Lazăr de acum o sută de ani,şi n'am 


Exerciţiile elevilor militari. 


D-l maior Marcel Olteanu a ajuns repede 
ofițer de stat major, a fost la inspectoratul 
armatei pe lângă Principele Ferdinand, red. 
al „României Militare“ și colaborator la re- 
vistele militare. E un ofiţer cu o cultură su- 
perioară și cu o educaţie distinsă; un om de 
o muncă neîntreruptă; un soldat înțelegător 
de suflete, înzestrat cu o minte, care nu-i ză- 
vorită de buchea regulamentelor militare şi 
de spiritul de tagmă, ci cu una, care are sbo- 
ruri întinse și care pricepe complexitatea 
vieții omenești. Acestui ofiţer e încredințată 
conducerea liceului militar dela Mănăstirea 
Dealului. Şi, cu risicul de a săvârşi o indis- 
crețiune, spunem, că de nu i-ar fi fost încre- 
dințată d-sale această școală, cine știe până 
când s'ar fi amânat înființarea ei. E deci și 
meritul d-sale că școala există, merit, care 


regretat că am ascultat lecţia tânărului și în- 
vățatului profesor. Erà vorba tocmai de lulius 
Caesar. O povestire concisă, plină de vieaţă, 
scoțând în relief ceeace a caracterizat pe 
acest împărat, țineă încordată atenţia ele- 
vilor. Școala modernă a lui K. Lamprecht și 
a lui Guglielmo Ferrero, se simțiă în expu- 
nerile clare, liniștite şi măsurate ale distin- 
sului profesor. După asemenea lecţii, elevii 
au prea puţin de pregătit în afară de clasă. 
Las că nici nu au timp. Comandantul școalei 
şi directorul de studii mau asigurat că toate 
lecţiile se fac la fel. 

La orele 12 din zi elevii iau o masă igienică 
și hrănitoare. Fără lux şi fără favoruri. Toţi 
la fel. Boierii ca și țăranii, căci în liceu sunt 
băieţi din cele mai bune familii alături de 
feciorii plugarilor dela ţară. În haina lor uni- 

formă nici nu-i poți deosebi. Câte-o față mai 
fin tăiată și un trup mai svelt, mai mlădios, 
care ai crede că sunt ale unui fiu de ari- 
stocrat aparţin băiatului lui badea cutare. 
După masă, o scurtă pauză și pe urmă 
încep exerciţiile și sporturile pe câmpul de 
operaţie dela poalele dealului. Am avut noroc 
de o zi cu soare. Eră o adevărată plăcere să-i 
vezi pe elevi împrăștiați pe câmp, grupuri- 
grupuri, sub conducerea ofițerilor şi profe- 
sorilor de sporturi, făcând exerciţii militare, 
gimnastică, scrimă, box, jucând mingea etc. 
etc. Fiecare grup treceă, după 15 minute, la alt 


Doni aut a, 

povești. Toţi au fețe rumene și muschi de 
criță. După 8 ani ies mândrețe de flăcăi, cu 
trupul voinic şi cu sufletul întreg. Tineri să- 
nătoși cu o educație și o cultură aleasă, cari 
vor face fală Ţării și neamului. 

Ca să se vadă efectele şcoalei dela Mănă- 
stirea Dealului, de cari pomeneam, amintesc 
cazul elevului Ladaru din cl. III, care la vârsta 
de 13 ani, a făcut serviciul militar, ca oricare 
alt soldat, în campania armatei române de peste 
Dunăre. A fost un model de soldat, care a 
suportat cu eroism toate oboselile și greu- 
tățile vieţii de răsboiu. Toţi superiorii l-au 

exercițiu sau alt sport. Totul e rațional îm- 
părţit, fără să fie silit. E o ordine exemplară 
și la toate o voie bună de ţi-e mai mare 
dragul să-i priveşti. Mai ales elevii din 
cl. I—IV liceală, dela 9—14 ani, îmbrăcaţi 
militărește, când fac exerciţii milita resunt 
de o drăgălășie rară. Vezi soldaţi cât pumnu, 
cu râvna firească vârstei copilărești, cum în- 
vaţă să-și scoată pieptul, să-și întindă picio- 
ruşele și să execute mai precis comanda 
ofițerului — mă rog întocmai ca soldaţii 
adevărați. 

După exerciţiile și sporturile ce le fac zilnic, 
elevii cu organismul sănătos se desvoaltă 
repede și proporționat ca Feţi Frumoșii din 


lăudat pentru bravura lui ne mai pomenită, 
Ce va fi acest copil, când va fi mare și va 
aveă de purtat alte răsboaie.., 

Pe frontispiciul acestei școale se potrivesc 
vechile cuvinte: mens sâna in corpore 
sano. — În liceul dela Mănăstirea Dealului, 
acolo în vârful colinei şi în preajma capului, 
care și-a rotit privirea de Voevod stăpânitor 
asupra tuturor Românilor, se plămădeşte re- 
generarea Ţării româneşti şi înfăptuirea idea- 
lurilor neamului nostru. 

Ofiţeri şi profesori, cari munciţi în sihăstria 
acelei școli, voi sunteţi apostolii unui vis 
mare și neîmplinit... 

Oct. C. Tăslăuanu. 


== 

Salbă de sonete. 


L 


Salut, frumoasă fiică a luminei 

Căci nu poți fi femeie muritoare! 
Te cântă versul tristelor izvoare 

Şi te visează 'n nopți de vară crinii. 


Înaripează-mi sufletul să sboare, 
Înseninează ochii mei, străinii 

Şi fruntea, ce mi-o sângerară spinii, 
Tu scald'o m focul razelor de soare. 


Apleacă-te spre mine îndurată, 
Desbracă-mă de haina de pământ. 
În inima şi lira 'nfiorată 


Revarsă-mi iarăş tânărul avânt, 
Pe culmea cea de stele 'ncoronată 
Înalţă-mă și lasă-mă să cânt! 


I. 


În lumea ’n care versui meu te chiamă 
Străvechile pământului păcate 

Nu poleesc fațade de palate, 

Nici turnuri şi cupole de aramă. 


De aur şi de pietre nestimate 

Nu-s ochi cari ar puteă să ţie seamă, 
Căci peste inimi firea, ca o mamă, 

A revărsat parfum de bunătate. 


În lumea mea credinţa, ca o floare, 
Se 'nalţă și "'nfloreşte în lumină, 
S'aduc iubirei jertfe pe altare 


Și sufletele cântă și se 'nchină, 
C'aicea libertatea cuibu-șşi are 
Și sfânta poezie e regină... 


=] 


II. 


În lumea lor eu sunt un pierdevară 
Ce stă la sfat cu florile 'n grădină, 
Un biet nebun ce plânge și se 'nchină, 
Când soarele începe să răsară. 


Dar mintea mea de lumea lor străină, 
Privind bogata inimei comoară, 
Surâde la cuvântul de ocară. — 

La ce-ar mai căută într'ânsul vină? 


Când tu "nflorești în pieptul meu curată 
Și bună și m suris cu zorii zilei, 
Când port în suflet bolta înstelată 


Și 'n piept avântul tânăr al acvilei, — 
Când zeii lor în cale mi s'arată, 
De soartea lor mă prind fiorii milei. 


IV. 
Ca să se 'nchine ţie, numai ţie, - 
Și-a spulberat avântul meu credeul 
Și ochi-şi renegară Dumnezeul 
Spre care-au tins din fragedă pruncie. 


Zadarnic se înalță curcubeul 

Și stelele pe-a cerului tărie: 

Tu le-ai răpit întreaga poezie 

Și ţi-ai făcut măreț din ea trofeul. 


Nimica nu-mi mai spune Răsăritul, 
Nici zvonurile firei tulburate . 
In faţa lor stau ochii ca granitul. 


Dar, când privirea ta spre ei străbate, 
În lumea lor aprinde infinitul 


Lumini nebănuite, nevisate... 
I. U. Soricu. 


Întârziat... 


Târziu, când sărbătoarea e 'ncheiată 
Şi flacările jertfei s'au gătat, 
Cereă-un copil înfrigurat să bată 
La porţile regescului palat. 


„Lăsaţi-mă să intru la Regina, 
Sunt Imnul celor slabi și fără rost, 
La Ea 'n ferești mai fâlfăie lumina, 
Nu-i cer decât iubire și-adăpost!“ 


Ostași severi îl îmbrâncesc de-o parte... 
Și tu copil orfan — cântecul meu — 

Îţi strângi la piept dorinţele deșarte 

Și mori în drum... uitat de Dumnezeu! 


= 


Maria Cunțan. i 

Domnul notar.) 


Dramă în trei acte de Octavian Goga. 


Actul III. 


Scena X. 
Notarul Traian Vălean, Popa Nicoară, Mitruţ, Hopârtean. 


Popa. Bună ziua. 

Notarul. Sănătate. 

Popa. Aş aveă ceva. 

Notarul. Mă rog. 

Popa. Fără martori. 

Notarul. leșiţi... Tu Hopârtean... 

ușe... nu te mișcă... înţelegi... 

Hopărtean. Am înţeles. (lese cu Mitruţ). 


stai la 


Scena XI. 
Notarul, Popa. 


Notarul. Poftim. 

Popa. D-le notar, după cele petrecute ieri 
la alegere, naş mai aveă de ce să calc în 
casa d-tale, adecă în casa satului, până stai 
d-ta în ea... 

Notarul. Cum pofteşti... 

Popa. Dar nu vin atât din voia mea... 
Ce s'a întâmplat ieri... ce s'a întâmplat... 
a mai adăugat o nedreptate... 

Notarul. Mă rog... lasă cuvântarea... ce 
pofteşti ? 

Popa. Da domnule... o nouă nedreptate, 
care și în țara asta trebuie să se răsbune... 
fiindcă sistemul d-voastră, dați-mi voie, e 
păcătos... Să-i fie ruşine d-lui Blezu, man- 
datul lui e plin de sânge... Să-i fie rușine. 

Notarul. Ce vrei, părinte, spune, ce vrei? 

Popa. De sânge românesc... 

Notarul. Mă rog, aici nu-i adunare să faci 
agitaţie... Am să-mi însemn vorbele astea... 

Popa. Da... da... da... de sânge ro- 
mânesc nevinovat... să-ți însemni vorbele 
astea... da... Ar trebui să ți se miște ceva 
și d-tale sub haina ceea nemțească... Ne- 
potul birăului din Mihalţ... da... da, ai căzut 


1) Publicăm din piesa d-lui Goga sfârşitul actului 
al treilea, care ne-a fost pus la dispoziţie de autor. 
„Domnul notar“ e în repetiţie acum la „Teatru Na- 
țional“ din Bucureşti şi va vedeă lumina rampei în 
30 lanuarie st. v. Red. 


departe... D-tale ce-ţi pasă? Și lui Blezu, 
acolo pe malul Dunării... D-voastră v'aţi 
rupt... Aţi ieșit din popor, nu vă mai uitaţi 
înapoi... Da noi simțim... avem o inimă, d-le 


notar... avem suflet... 

Notarul. Lasă-mă cu sufletu... Lasă-mă 
că vă ştiu... vă cunosc... mă rog... ce pof- 
teşti? 

Popa. Da... da... suflet... noi n'avem 


inima 'n buzunar. Pe noi ne doare, ne arde... 
când vedem... lumea asta chinuită, care 
mânâncă pământ și plăteşte dare ca să hră- 
nească pe dalde Blezu. 

Notarul. D-le, n'ai dreptul să insulți pe 
deputatul cercului. Am să fac arătare... 
auzi... cum adecă? 

Popa. Fă arătare cât pofteşti... N'am 
dreptul... n'am? Hă... Da el a avut dreptul 
să cadă aici asupra noastră... așa din bun 
senin... cu husari, cu jandarmi?... El a 
avut?... Cu bani... da... da... hârtii de zece 
și de-o sută tot din șerparul lor... Pe co- 
roanele astea se razimă țara d-voastră... Să 
vie să-l facă deputat... Ce minciună! Nu-l 
cunoaște nime... nu l-a văzut nime... Cu 
puşti... deputat... cu sânge... Ce minciună... 
ce țară... ce lege... ticăloșie... 

Notarul. D-le părinte! Să părăseșşti cance- 
laria la moment! Aici în oficiu, în casa legii... 
Am să comunic d-lui solgăbirău vorbele 
d-tale... Cum adecă... crezi că poţi... Mă 
rog... mă rog să părăsești la moment... 

Popa. Adevărat, trebuie să fiu eu cel po- 
tolit... da... Da nu-i mirare după cele pe- 
trecute... Tot satul e în picioare, domnule... 
atâția morți și schilavi... ce vrei?... Cum 
pot să-mi mai păstrez eu liniştea?... Da... 

Notarul. Nu-mi pasă... Dacă s'au răsculat... 
treaba lor... Mă rog să părăsești... 

Popa. Ce răscoală? Nu-i adevărat! N'a 
fost nimic, înţelegi, nimic... Să vă ferească 
Dumnezeu odată de răscoala lor, că nu s'alege 
piatră pe piatră, ca la Aiud în patruzeci 
şi opt... 

Notarul. Ce-mi pasă mie? Nu-i vina mea... 
mă rog... 

Popa. Ba-i vina d-tale... 

Notarul. Mă rog, ce vrei? Spuneai că ai 
ceva! Mă rog, ce vrei? 

Popa. Da, am, tocmai deaceea viu... Da, 
e vina d-tale, d-le notar... o ştiu toți... te 
rog... te rog să m'asculți... apoi treaba 
d-tale. 

Notarul. Poftim. 

Popa. D-le notar... Ce-ţi spun eu acum 
nu-i vorba mea... E vorba satului... După 
ziua de ieri nu poate fi altă scăpare... Te 
rog lasă-mă să vorbesc... Nu poate fi altă 
scăpare... Dumneata trebuie să pleci... Altfel 
eu nu iau nici o răspundere... 

Notarul. Cum? Ce? 

Popa. Să pleci... 

Notarul. Unde... 

Popa. Da... d-ta. 

Notarul. Să plec? 

Popa. Da... trebuie... să-ţi dai demisia... 
azi să pleci... Uite-acum... altfel... aici se 
face... se face revoluție... înţelegi... Eu 
trebuie să duc veste la poporul adunat... 
Mă rog... mă rog... nu te tulbură... gân- 
dește-te... M'așteaptă cu răspuns... numai 
atât aşteaptă. laca am făcut aici scrisoarea... 
Demisia... să iscălești... (Scoate din buzunar o 
hârtie şi începe să cetească). Eu notarul Traian 
Vălean din Lunca declar... 

Notarul. Ei acum nici o vorbă mai mult... 
Să ieși de-aici... 

Popa. Domnule notar... 

Notarul. Da repede... 

Popa. Înţelege, domnule, poporu... întreg... 

Notarul. Repede... Să ieși... Cum adecă... 
auzi canaliile... demisia... ha... Voi să-mi 
porunciți, să-mi daţi drumul... ca la slugi... 

Popa. Al nostru ești, domnule, slujbașu 
satului... 

Notarul. Cum? Eu-s cantoru Tioplea... ha? 
Mitruţ... pristavu... ha? Să ieşi! 

Popa. Mitruţ e om de omenie... el a plecat. 

Notarul. Ei, eu n'am să plec... auzi... 
auzi... n'am să plec... Am isprăvit. 

Popa. Domnule notar! 

Notarul. Am isprăvit... afară! 

Popa. Cu mine de geaba strigi... de geaba... 
Nu... nu... mie nu mi-e frică... 

Notarul. (la puşca de pe părete). Afară, popo! 
Afară! Ori îți sbor creerii... Afară... 


eu? 

Popa. A... Aşa! D'ăia-mi ești... Stai dom- 
nule... stai să vedem... 

Notarul. Afară. Afară... 
Hopârtean). 

Popa. Mă duc, d-le... 
urma mea vine potopu... te duce... 
tură... potopu... 

Notarul. Afară cu cânele! 

Hopârtean. Părinte... domnule părinte... 
(Se apropie de popa). 

Popa. În laturi... 


Hopârtean! (intră 


da să ştii că pe 
te mă- 


nu ţi-e rușine obra- 


zului ?... Plec... da vin alţii... Nu ţi-e ru- 
șine... (lese). 
Scena XII. 
Notarul, Hopârtean. 
Notarul. Cânele... A... așa... va să zică 


revoluție... Vin cu satu... demisia... bine... 
leși afară ... (Hopârtean pleacă). Nu... stai... 
(Hopârtean stă). Bine... să vedem... leşi acum... 
la ușe să te oprești... Ai auzit? Nimeni să 
nu cuteze să puie picioru aici, înţelegi, nime... 
altfel... o pățești cu mine... Să-l iai de gât 
pe cânele care vrea să vie... Să te baţi cu 
el, să-i rupi grumazii... înţelegi... leşi... 
Canaliile... 
Hopârtean. Cum porunciţi. (lese). 


Scena XIII. 
Notarul singur. 

Notarul. (Se aruncă într'un fotoliu şi-şi razimă 
capul în palme câteva momente). Uf... Canaliile... 
Bine... vă dau eu demisie... (Se ridică și trece 
grabnic la telefon). Hallò... hall... vă rog dom- 
mişoară... da, Vălean... notarul... da... mă 
rog douăzeci și trei pe cinci... douăzeci şi 
trei pe cinci... da... canaliile... v'arăt eu... 
halld... cine? Domnu Nagy ?... Aici notarul 
din Lunca... Bunăziua... Mulţumesc... greu... 
foarte grea alegere... rog la telefon să vie 
domnul solgăbirău... Da... imediat... E ur- 
gent... foarte urgent... Mă rog... domnu 
solgăbirău? Vălean... Vă rog, d-le solgăbirău, 
în Lunca e revoluţie... Poporul răsculat după 
împușcăturile de ieri... da... da... popa... 
Acum a ieşit de-aici... agită... Aţi făcut 
foarte rău că aţi dus jandarmii. Eu nu sunt 
în siguranţă... Da... vă rog... da... în câtă 
vreme? A, nu, e prea mult... Daţi ordin să 
vie cu automobilul... întrun ceas... foarte 

bine... de sigur... Se face... se face... Da... 
cu jandarmii... cu jandarmii... sigur... să-i 
împuște... da... da... lăsaţi... 


Scena XIV. 


(În vreme ce notarul spune ultimele cuvinte în te- 
lefon, la uşe se deslușeşte ceartă, care ia proporții 
tot mai mari. În urmă ușa se deschide cu violenţă și 
intră deodată Borza și Hopârtean hărţuindu-se. Borza 
are capul bandajat pe urma loviturilor de alaltă-seară). 


Notarul, Borza, Hopârtean. 


Borza. (De afară). La o parte... auzi... 

Hopâriean. Porunca... Am poruncă... 

Borza. Feri la o parte... cum? Asta-i treaba 
mea, nam să mă spovedesc ție, sărântocule... 

Hopârtean. Domnu notar... 

Borza. Mie nu-mi poruncește... (Intră 'n casă. 
Notarul în acest moment a lăsat telefonul). Învaţă-ţi 
slugile la omenie, domnule... 

Notarul. Cum? Aici? aici? Ce cauţi aici... 
cum ai intrat... ha? Cum? (Cătră Hopârtean). 
Ce-am poruncit, bestie? ha? (il scutură de må- 
necă) ha? Ce-am poruncit? 

„ Hopârtean. Domnule... ma împins... 


Notarul, (ll împinge afară pe Hopârtean). leși 
afară. (Hopârtean iese, cătră Borza). Ce vrei... 
ce vrei cu mine... ce vrei?... 

Scena XV. 


Notarul, Borza. 


Borza. Avem o socoteală... 

Notarul. Nici o socoteală... Ce socoteală ?... 
Nici o socoteală... 

Borza. Avem o socoteală. 

Notarul. Alaltă-seară... Gal... ţi-a făcut 
socoteala... Am isprăvit... ieşi afară... ieși 
de-aici... 

Borza. Taci, stârpitură... 


Notarul. Da... da... Gal e de voi să vă 
moaie oasele... să vă rupă... să vă facă 
castraveți... să vă stoarcă... să vă iese 


sâmburii... Bine ţi-a făcut, câne bătrân... 
Trebuiă... 

Borza. Taci... auzi... taci. 

Notarul. Trebuiă să-ţi farme ţeasta ca- 
pului... căpățina aia colțuroasă de cioban... 
pravoslavnic... 

Borza. Nu mă face... Taci... înţelege... 
taci... 


Notarul. Cum ?... Ce?... Vezi... vezi pușca? 
Te repezi? Da... da... să-ți umple gura de 
pământ... să te saturi... să te saturi... Ce te 
uiţi la mine înholbat? Cu ochii ceia ca două 


ascuțișuri de săcure... ce te uiţi... ce vrei? 
Borza. Mi-a trecut prin minte... câne... 
că... să mi se tragă din altceva... Fă so- 


coteala... repede... să plec... 

Notarul. Ce socoteală? 

Borza. Scoate cartea... 

Notarul. Cum, care? Ce carte?... N'am 
nimic... pleacă... 

Borza. Din lada satului... 
Repede... auzi... să plec... 
te văd... repede... 

Notarul. N'am nici o carte... 

Borza. Dă-mi banii... 

Notarul. Pleacă... vezi... şi-a dus tot... 
Și laviți... și scaune... și țoale... mărită-o 
ha... mărită-o după beţivul... a, nu, că l-a 
mâncat fript... 

Borza. Tu l-ai mâncat... tu câne... 

Notarul. Spune-i să-l bocească... 
măsa... 
ha... 

Borza. Dă-mi banii... banii... Scoate banii... 
repede... auzi... 

Notarul. N'am bani... 

Borza. Banii mei. 

Notarul. Nu-s... 

Borza. Cum? Banii! 

Notarul. Da... banii... banii tăi... 
s'au dus... dacă vrei să ştii... 

Borza. Ce? 

Notarul. Banii. Atâta ai putut să dai... 
bani... Cu ei ţi-ai răscumpărat prostia, a ta... 
şi a fetii... a satului... bani... ciobane... 
M'aţi cumpărat pe mine... Ţi-am mâncat 
banii... da... banii tăi... i-am beut la Aiud... 
cu domnii... cu ţiganii... banii... 


(În acest moment se aude la biserica din deal clo- 
potul tras întro dungă... Până la sfârșit răsună clo- 
potul cu mici întreruperi). 


scoate odată... 
să-mi... să nu 


ieşi... 
Li 


ca pe 
la progadie... Să-l bocească ha... 


ai tăi... 


Borza. Ai mei... Moșia mea... 

Notarul. Ai... tăi... dă-mă în judecată... 
leși afară... afară... 

Borza. Moşia... cerșitor... mai făcut cer- 
șitor... (Clopotul). Auzi... auzi... clopotu... 
Dumnezeu... te bate Dumnezeu... Spurcă- 
ciune... (Îşi face cruce). Moșia... auzi... 

Notarul. Judecată... hai la judecată... Lasă-l 
pe Dumnezeu... Nu-mi pasă de Dumnezeul 
tău... al vostru dela biserica din deal... 
nu-mi pasă... 

Borza. Taci... taci... 

Notarul. De sfinţii voştri... zugrăviți acolo... 
de Dumnezeu... (Se aud din depărtare murmure 
cari cresc şi se prefac într'un strigăt general). Nu 
este Dumnezeu... ciobane... vezi... cartea... 
aici... spune... 

Borza. Carte... 

Notarul. Da... tu roagă-te... du-te... să-ți 
deie el banii... moşia... să ţi-o dea... hă... 
Dumnezeu. 


(Strigătele au ajuns sub fereşti. Se aud chiote: 
„Nu vrem... Jos... Pe el... Înainte... cu toţii...) 

Notarul. Canaliile... auzi... Ori roagă-te 
lui Sf. Niculaie... uite-l colo în colţ... să-ți 
deie el... 

(Afară chiot general: „Să-l rupem... Pe hoţu... 
Pe hoţu...“ Glasul lui Hopârtean: „Eu nimic“. Strigătul 
popii: „Oameni buni“. Alt glas: „Lăsaţi-! pe Hopâr- 
tean“, Fierbere). 

Notarul. Du-l de-aici... du-l... i-al tău... 
du-l... Atâta ţi-a mai rămas... (Se repede şi 

loveşte cu cravaşa icoana și candela Sf. Niculaie, cari 
se rostogolesc la pământ. În acest moment se sparg 
din afară geamurile cu pietri). 

(Borza, care în toată vremea tiradei notarului s'a 
svârcolit cu pumnii strânşi, în momentul când a căzut 
icoana se repede urlând asupra lui, îl ia de gât, ii 
strânge repede şi cad împreună pe icoană). 

Borza. (Uriând). Ha... Dumnezeu... ha... 


câne... 


Scena XVI. 
Cei dinainte, satul cu popa. 

(În momentul când Borza a căzut cu notarul, mul- 
țimea înarmată cu coase, furci, topoare, sape, inundă 
scena. Strigăte „Pe el... Să-l rupem... Aici“. Glasul 
popii potolindu-i: „Oameni buni... Pe pace... Fiţi 
pe pace“... — Poporul se oprește înmărmurit. Mu- 
tenie generală). 

Borza. (Prostit se ridică de pe notarul mort). 
Oameni buni... am căzut la păcat... (Braţele 
cad. Poporul stă mut). 

Popa. Ziceţi, oameni buni, cu toţii: Dum- 
nezeu să-l ierte. i 

Mulțimea. (Descoperindu-şi capetele şi făcându-şi 
cruce). Dumnezeu să-l ierte. 


— Cortina. — 


=] 


La mormântul unui poet. ’) 


Dorm versurile tale cu tine dimpreună 

Şi ?n sărbători nu vine nici o femeie ?n doliu 
Pe groapa ta să toarne vin şi oliu, 

O lacrimă să verse, o floare să depună... 


Căci vremea noastră-i tristă şi de mizerii plină, 
Dar alte generaţii în urma ei veni-vor: 
Din negura uitării cu drag ademeni-vor 
Icoana Muzei iale, frumoasă şi senină. 


Când s'or preface ’n țărnă acei ce te 'ngropară, 
Vei tresări, poete, chemat la vieață nouă... 
Va picură din gene dumnezeiasca rouă 

Gi-ți va ?nflor pe groapă eterna primăvară! 


Ștefan O. Iosif. 


=] 


1) Aceste versuri, inedite, sunt copiate de pe o 
carte postală adresată de poet prietenului său Ilarie 
Chendi, doi buni tovarăşi cari au murit aproape in 
aceeaş vreme şi dorm, alături, în acelaş cimitir. Carta 
postală poartă data „Paris, 15 lanvier 1900“. Poetui 
îi scriă prietenului său: 

„Dragă Ilarie, 

Îţi mai trimit următoarele versuri, tot pentru pro- 
ximul număr al „Convorbirilor“. Ţin ca să se publice 


toate odată, una după alta, — dacă vor fi admise. 
lată-le.., (urmează poezia). 

NB. Răspunde de primire cât mai curând. Dacă 
ai posibilitate, trimite-ne Noua Revistă — Motru. Din 
„R. ]-“ („România Jună“, marele ziar independent ce 
începuse să apară la Bucureşti. Nota Red.) aflu lu- 
cruri interesante. De pildă: Nerușinarea Ovreilor dela 
„Moș Teacă“. Campania întreprinsă de R. J. e sfântă. 
Salve! Iosif,“ 

Violoncelul. 


Ca un uriaş semn al infinitului se înfăți- 
șează violoncelul în amurg. Răzimat în colţ, 
mausoleul în care doarme o lume infinită 
de sunete pare întristat că se schimbă orân- 
duirea lucrurilor din odaie. 

Cufere și geamantane ascund acum cărți, 
fotografii și tot ce împodobiă casa pentru a 
le duce undeva, departe. 

Numai el stă cu arcușul prins între coarde, 
ca un om care și-ar ține mâna pe inimă în 
clipa despărțirii. Capul lui se încovoaie ca 
un semn de întrebare, iar cuiele cari țin 
întinse coardele iau înfățișarea a două rân- 
duri de ochi negrii cari mă ţintesc, ca și 
cum mi-ar cere explicaţii. Și cum îl privesc 
așa, simt o părere de rău că mă despart 
de el. Violoncelul acesta păstră atâtea po- 
vești pe cari i le încredințase sbuciumul su- 
fletului meu să le tâlcuiască în graiul lui de 
vibrații. 

Dacă e rigid și nu sufere să fie strâns 
pentru locul de care dispun, trebuie să suferă 
acelaş lucru ca oamenii cari nu cedează nimic 
şi nu-și schimbă firea pentru un loc oare- 
care: e lăsat pe dinafară. 

Dar de el se leagă povestea fostului său 
stăpân şi ea îmi vine acum în minte. 

Cunoşteam un tânăr elvețian de familie 
bună care din pricina unei nenorociri eră 
nevoit să-și câştige existența, cântând din 
violoncel într'o capelă, la un restaurant. 

Tânărul acesta eră foarte retras și timid. 
Dela o bucată de vreme însă începu să vină 
mai des în cercul nostru de prieteni. Mi se 
păreă schimbat. O umbră de melancolie i se 
arătă în expresia feţei, iar glasul îi eră mai 
cald, vorbele mai alese. 

Odată prinse a-mi povesti ceva din vieața 
lui de umil artist. 

„Întro seară cântam la restaurant. Erà un 
cântec vechiu și banal. Îmi alunecau privirile 
peste public. Și, fără să vreau, îmi oprii ochii 
asupra unei femei. În fața ei stăteă un domn 
a cărui figură n'o puteam vedeă. Poate eră 
bărbatu-său. 

De multeori, pierzându-te pe tine însuţi, 
par'că te regăsești în focul privirilor unei 


femei. Așa mi-se întâmplă mie acum. O 
privii lung în ochi. 

Ea clipi ca și când ar fi supărat-o luminile 
ochilor mei. Îmi întorsei repede capul şi con- 
tinuai să cânt. N'am băgat de seamă când 
a plecat. 

Am simţit însă acelaş regret ca atunci când 
întâlneşti, pe drum, o femeie, care dintr'o 
clipă îți ia ceva din suflet. N'o știi cine e 
şi poate tocmai ea purtă în suflet o clipă 
din fericirea ta. 

În noaptea aceea, păreă că-i văd ochii ră- 
sărind din gol şi apropiindu-se, prin întune- 
recul odâii, de mine. A doua seară iar o 
văzui în acelaș loc. 

Afară de domnul care bănuiam că-i e bărbat, 
mai eră la masa lor încă unul, negru la faţă, 
cu o privire brutală, voinic, adus de spate 
ca un hamal din port. O privii şi de astădată 
simții că mă turbur. 

Domnul cel negru aruncă asupra ei niște 
priviri de porc flămând. El mă făceă să mă 
gândesc că nu-i numai o asemănare de con- 
formaţie anatomică între ochiul de porc — 
pe care oculiştii îl întrebuinţează la disecţii — 
și ochiul omului, ci ceva mai mult. O vedeam 
în fiecare seară și cântam numai pentru ea. 

Păreă că notele se desprind de pe portativ 
ca un roju de săgeți știrbite într'o parte și 
mânate, fiecare, de câte-o bombă de mi se 
înfig în inimă, sporindu-mi durerea care nă- 
văleă apoi prin degete pe coarde și de acolo 
sbură în cântec. Și răsăreă melodia, aci ca 
o şoaptă, ca un murmur, ca un suspin venit 
de undeva, dintr'o lume a dorului, aci ca un 
țipet, ca deslănțuirea unui glas al tuturor 
patimilor. 

Mi se păreă că sunetele cântecului se în- 
tind ca niște rețele de lumină până la ea, 
ne învălesc pe amândoi și ne înalță într'un 
haos de lumină și de armonie. 

Şi nu ştiam cine e... 

De mult, de mult, fantazia mea plăsmuise 
un chip de femeie. Spuma valurilor genunei 
de ape peste care colindasem îmi dăduse 
imaginea brațelor, gâtului, sânilor și între- 
gului ei corp; părul ei mi-l închipuiam mai 

negru decât întunerecul nopții din peşteri, 
iar ochii purtau în ei strălucirea razelor de 
soare. Şi când rămâneam cu ochii ațintiți 
asupra necunoscutei pentru care cântam, 
păreă că fantoma închipuirii mele îmi răsare 
înainte și se așează între mine și ea. Dar 
încetul cu ”'ncetul strălucirea chipului plăs- 
muit de fantazia mea treceă asupra femeii 
pentru care mi se turbură întreaga ființă. 

Mereu cântam numai pentru ea. Și nu 
știam cine e. 

Dar ne-am întâlnit odată. 

Și acum îi simt căldura gurii și mă arde 
văpaia din privirile ei; brațele-i albe pare 


$ 

unsuroase, cu mustața subțire și adusă în 
sus, cu umerii obrajilor ieşiţi, cu fața ca 
un pergament vechiu, cu picioarele aduse 
dela genunchi în afară, am simțit că-mi 
răsare în față, clară, vie, fantoma închipuirii 
mele și se așează între mine și ea. 

O vedeam câteodată — prin cartiere în- 
depărtate — mergând alături de domnul cu 
priviri de porc, ori împreună cu un individ 
mic, negru, slab și cu nasul ca un bot de 
țâr, dar n'o mai cunoșteam. 

Ea mă înțelegeă și păreă genată. Întro zi 
primii un dar dela dânsa. Eră o ramă lucrată 
în metaloplastie. Pe ea erau reliefate câteva 


MDN 

că răsar din întunerecul odăii și se întind 
spre mine; le simt cum mă dogoresc în jurul 
gâtului. Și când îmi şopteşte vântul la fe- 
reastră, pare că aduce de undeva, de departe, 
vorbele ei „mi-eşti drag“, rostite cu un fel 
de tremurat în glas care mă înfioară. 

„Dar, după ce ne-am scris, după ce ne 
cunoșteam puțin sufletele, iar începeă să-mi 
răsară în minte fantazia închipuirii mele. 
Femeia aceasta pe care o iubisem fără s'o 
cunosc eră alta de cum o credeam și gre- 
șeala eră a mea care făcusem din ea o ființă 
ideală. 

Scrisorile mele le dăduse prietenelor cari 
le ceteau pe la sindrofii. Și când am văzut-o 
pe o stradă dosnică, mergând alături de un 
individ înalt, cu ochii mici ca niște masline 


paseri, iar restul eră îmbrăcat întrun fel de 
mătasă albastră. 

„Am vrut să-ți fac un dar — scriă dânsa. 
Și am lucrat rama aceasta pentru tine. 

Fiecare trăsătură, fiecare linie, fiecare lo- 
vitură pentru a precisă reliefurile reprezintă 
un gând sfânt care s'a îndreptat cătră tine. 
Mătasa e din bluza pe care o purtam când 
ne-am cunoscut. 

În rama aceasta vei pune fotografia ta şi 
când vei fi singur, gândurile mele te vor 
împresură, te vor mângăiă ușor pe frunte, pe 
păr; îţi vor sărută ochii, te vor alintă, ca 
pe un copil naiv cum ești tu; vor străluci 
în jurul tău ca o aureolă sfântă. Să mă 
simți privind peste umărul tău la tot ce scrii, 
să mă simţi încunjurându-te cu iubirea mea, 

păstrându-te, precum această ramă va în- 
cunjură și va păstră chipul tău.“ 

După ce-i sfârșii scrisoarea, încercai să 
mi-o închipuesc. Dar în grădina amintirilor 
mi se plimbă, rece și strălucitoare, ca o rază 
de Lună, numai feea închipuirii mele... 

Acum îmi dau seama că lupta între aceste 
două figuri — una icoana unei ființi reale, 
cealaltă o plăsmuire — nu eră decât lupta 
între cei doi „eu“: unul idealist, trăind în 

lumea închipuirii, celalalt sbătându-se aici 
între patimile și suferințele comune. 

Și nu mai ştiu nimic de fosta mea prietenă...“ 

Și când firul acestei povestiri se curmă, 
eu mă uit iar la violoncel, tovarăşul meu de 
singurătate. El stă cu arcușul prins între 
coarde, ca un om care şi-ar ține mâna pe 
inimă în clipa despărțirii, cu capul încovoiat, 
ca un semn de întrebare: ce suflet îmi va 
mai încredință sbuciumul lui? 


D. N. Ciotori. 


==, 


Vorbe... vorbe... 


Te plângi că m'am înstrăinat de tine! 
O soarele vieţii mele, soare, 
Mam dat puțin la umbră... mi-e mai bine!... 


Erai fântână tu pe drum de țară. . 
Și cum te-ai tulburat, o Doamne-mare, 
Că apa ta mi s'a părut amară!... 


Un trandafir erai — spuneau vecinii — 
Mai aşteptat atâta... dar zadarnic; 
Te-ai scuturat pân” să înlătur spinii!... 


Din darurile ei la toţi dă soartea; 
Ție ţi-e dat frumsejea, mie teama 
De eşti vieață tu sau de eşti moartea!... 


Eu ţi-am făcut potecă ’n faţa porții... 
— Şi câte căi bătut-am pentru tine!... 
Mi-a mai rămas acum s'o bat pe-a morții!.., 


Zaharia Bârsan. 


=] 


Cântec. 


Versurile mele, 

Versuri ostenite, 
Mai sfârșiţi odată, versuri ostenite. 
Nu v'ajung destule visuri risipite, 
Nu v'ajung destule drumuri pustiite? 


Versurile mele, 
Versuri pătimite, 

De-oi muri acuma, versuri pătimite, 

Pe mormânt cerneți-mi frunze istovite... 
Versurile mele, 

N Doruri ne'mplinite, 

Le-am trăit povestea, doruri ne'mplinite. 


Maria Dragu. 


=] 

Rutenii. 


II. 


Situaţia din ziua de azi e urmă- 
toarea: Din cele 8 milioane de locuitori din 
Galiţia jumătate sunt Ruteni, iar cealaltă ju- 
mătate e formată din Poloni și Evrei. Evreii 
sunt și aici, ca pretutindeni, pe partea celui 
mai tare, adecă pe partea Polonilor. Lupta 
e inegală. Polonii sunt puternici, au o cultură 
veche, tradiţii, nobilime, negustori, bani și 
școli. Guvernul și întreaga administraţie e 
a lor, pentrucă Austria a lăsat Galiţia în- 
treagă pe mâna lor. În Galiţia de pildă legea 
pentru înființarea de școli secundare hotă- 
reşte ca pentru înființarea unei școli nouă 
să se ceară permisiunea dietei; iar dieta e 
așa compusă că Rutenii pot să câștige numai 
vreo 10%/, din mandate. Faţă în față cu acești 
duşmani puternici stau Rutenii, un popor de 
țărani, sărac şi incult şi pe deasupra lipsit 
de intelectuali în număr mai mare. Ori și 
cine poate să-și închipuească acum cu câtă 
vitejie şi câtă dragoste de cauză a luptat 
acest popor de ţărani, dacă a ajuns acum 
pe punctul de a-și câștigă o universitate și 
30%, din mandatele pentru dieta țării. 

Rutenii din Galiţia sunt împărțiți în 5 par- 
tide: 1. naţional-democrat; 2. radical; 3. so- 
cial-democrat; 4. creştin-social și 5. rusofil 
(muscalofil). 

l. Partidul național-democratecel 
mai puternic. El s'a format în anul 1898 din 
dreapta partidului radical și din stânga par- 
tidului ucrainofil. Membrii partidului sunt 
intelectuali și ţărani. Partidul acesta are 25 
deputați în parlamentul din Viena şi 24 în 
dieta din Lemberg. Organizaţia e foarte bună. 
Partidul are ca organ central societatea po- 
litică „Narddna Rada“ în Lemberg, iar prin 
districte sunt organizaţii districtuale. Repre- 
zentanţii districtelor se adună în fiecare an 
în Lemberg și aleg un comitet executiv al 
partidului „Narddnei Comitet“. La alegeri 
nominează organizația districtuală pe can- 
didat, iar comitetul executiv confirmă nomi- 
narea. Comitetul executiv dirigează alegerile 
în toate districtele. Fondurile de cari di- 
spune partidul nu sunt mari. Fiecare membru 


(Sfârșit.) 
al societăţii „Narddna Rada“ plăteşte coti- 
zaţii fixe pe an. Din banii aceștia sunt plă- 
tiți agitatorii și broşurile de agitație. Despre 
oarecari sume mari pe cari le-ar fi primit 
Rutenii din Germania pentru combaterea Po- 
lonilor nu poate fi nici vorba, e o poveste. 
Cel mai de căpetenie factor în lupta politică 
cu Polonii e studentul. 

Studentul rutean, fiind în cele mai multe 
cazuri fiu de țăran sărac, nu-și petrece anii 
de studiu la universitate, ci acasă, la părinți, 
sau în vreun sat ca ajutor de învățător. 
Aceasta o fac îndeosebi studenţii în drept, 
cari de obiceiu pleacă la Lemberg numai pentru 
înscriere și examene. Studentul rutean din 
Galiţia reprezintă la țară tendințele politice 
și culturale ale naţiunii. Studentul acesta rău 
îmbrăcat, dar plin de iubire pentru țăran, e 
agitator de bună voie, răbdător şi gata de 
jertfă. El conduce în sate agitația politică, 
el lucrează ca secretar în fel de fel de so- 
cietăți de cetire, de gimnastică (societăţile 
„Sici“) sau de cântare şi e totodată și învă- 
țător la şcoli particulare Psihologia acestui 
student erou și martir e cu totul democratică. 
Cealaltă parte a studențimii rutene, mai mică 
la număr, care petrece la universitate în Lem- 
berg, sau în parte mică la Cernăuţi, se îm- 
parte în studenți harnici cari își fac studiile 
în regulă, în social-democrați și în stâlpi de 
cafeneă. Studentul-escroc, la Ruteni, nu e 
cunoscut. . 

2. Partidul radical dispune de fonduri 
şi mai mici, dar are agitatori fanatici. Acest 
partid e un partid al țăranilor şi are între 
țărani cei mai înverșunați aderenți și tot între 
ei și cei mai buni agitatori. În parlament are 
5, iar în dietă 6 deputați. 

3. Partidul social-democrat are două 
grupări: una care susține solidaritatea cu 
social-democraţii poloni şi alta independentă. 
În timpul din urmă gruparea independentă 
a învins şi amândouă grupările formează 
acum un partid social-democrat rutean unitar 
și independent. 

4. În timpul din urmă li-a hărăzit norocul 
și un partid creștin-social, compus din 

preoți şi oameni cu năzuinți curat clericale. 
În acest partid au intrat și ceice caută com- 
promisuri cu Polonii şi în genere toți Ru- 
tenii a căror conștiință naţională nu e tocmai 
curată. Partidul acesta, având tendinţe con- 
servative, mare nici o aderenţă în popor. 

5. Partidul rusofil (muscalofil) e condus 
de ideia că Rutenii sunt o ramură a po- 
porului rus şi are-ca ideal politic alipirea 
tuturor țărilor ruteneşti la Rusia. Acest partid, 
reprezentând o idee periculoasă și imorală, 
e privit cu ură. El dispune de mari sume, 
cari îi vin din Rusia, și se ocupă și cu spio- 
najul. Organul principal al acestui partid e 
ziarul cotidian „Pricarpătscaia Rusi“. Are 
mulţi bani şi puţini aderenli. În parlament 
are doi deputați, iar în dietă numai unul, 
dar şi acest din urmă a fost ales cu ajutorul 
Ucrainilor, pentrucă candidatul polon, cu care 
intrase în balotaj, eră un cunoscut dușman 
intransigent al Rutenilor. 

Vieaţa politică actuală a Rutenilor din Ga- 
liția are două probleme vitale: universitatea 
ucraină şi reforma electorală. Rutenii au cerut 
ca să li se asigure o treime din numărul de 
deputaţi în dieta din Lemberg și după multe 
târguieli şi compromisuri li sau admis 27%/,. 
Până acuma aveau numai 15%, iar înainte de 
puţine săptămâni la alegeri și-au câștigat 21%. 

Dintre organizaţiile culturale cea 
mai de seamă este societatea „Prosvita“ 
(Luminarea poporului). „Prosvita“ a fost în- 
temeiată în anul 1868, are filiale în fiecare 
district și un număr de 500.000 membri, în 
majoritate covârşitoare țărani. În fiecare sat 
s'a înființat şi câte o societate de cetire „ce- 
tălnea“. În anul 1900 au fost 2048 de astfel 
de societăți de cetire. „Prosvita“ publică în 
fiecare lună o broşură, apoi o gazetă „Pesmò 
z Prosvite“ (= răvaș dela Prosvita), care con- 
ține chestii de economie, emigrație etc., cari 
îl interesează pe țăranul rutean, și afară de 
acestea mai publică şi o „Bibliotecă a scrii- 
torilor mari ruteni“, oferind pentru prețul de 
1 cor. 50 bani un volum legat de 500 pagini. 
Taxa pentru fiecare membru e de 2 cor. pe 
an. Broșşurile se trimit gratuit tuturor mem- 
brilor, iar gazeta se plătește deosebit. So- 
cietatea „Prosvita“ are case proprii şi o avere 
considerabilă. 

Altă societate însemnată e „Naucâve 
tovartstvo imene Șevcânca“ (Socie- 
tatea științifică Șevcenco). E un fel de aca- 
demie a lor, cu trei secţiuni: filozofică-istorică, 
filologică-literară și matematică (şi de științe 
naturale). Fiecare secție publică anale („zbir- 
nec“). Societatea mai publică tot felul de 
opere științifice și publicații periodice ca 
„Etnogrăficinei zbirnec“, 40 vol.; „Pămiatneki 
ukrainskoi move i literatire“; „Jerelă do istorii 
Ucraine “ etc. Societatea are o tipografie 
proprie, o librărie, un muzeu (etnografic şi 
arheologic) şi trei case. Președinte al socie- 
tăţii e profesorul de istoria Ucrainei dela 
universitatea din Lemberg, Hruşevskei. 

O societate de valoare e „Vedaunecea 
Spilca“ (Societate de editură). Ea a pu- 
blicat până acuma peste 400 de cărţi știin- 
țifice şi îndeosebi literare. 

„Ucrainske pedagăghicine tova- 
restvo“ (Societatea pedagogică ucraină) 
grijește de învățământul național. Secţiunea 
„Ridna școla“ (şcoala naţională) a acestei 
societăţi poartă grija şcolilor particulare pri- 
mare și secundare, a internatelor şi a elevilor 
săraci. In Galiţia au Rutenii 6 şcoli secun- 
dare particulare, dintre cari cea mai mare e 
gimnaziul de 8 clase din Rohatyn cu 800 elevi. 
Societatea publică o revistă pedagogică „Ucè- 
teli“ (Învățătorul) și o revistă pentru copii 
„Dzvindc“ (Clopoţelul). Cheltuielile le aco- 
pere societatea din taxele membrilor, dintro 
mică subvenție dela dieta ţării și din colec- 
tele ce se fac pentru școlile particulare. 

Trebuie să mai amintim şi muzeul naţional, 
„Naţionălnei muzèi imene grafe Şep- 
tèțcoho“, dăruit de mitropolitul greco-ca- 
tolic din Lemberg, contele Șepteţki, poporului 
rutean. Muzeul conţine obiecte istorice, de 
artă bisericească şi de etnografie. 

Rutenii Galiției dispun și de o puternică 
organizație economică. În Lemberg şi 
alte orașe mari au instituţii financiare mari, 
în fiecare din orașele de district sucursale 
și alte instituții mai mici, iar în fiecare sat 
câte o bancă sistem Raiffeisen. Nu e sat sau 
oraș fără o bancă a lor. Băncile sistem Raiff- 
eisen stau sub protectoratul lui „Craiovti 
Soiiz Revizăinei“ (Asociaţia generală de 
revizuire) din Lemberg. Cea mai mare bancă 

e „Craiovti Soiuz Creditovei“ (Aso- 
ciația generală de credit). Rutenii din Galiţia 
au două instituții de asigurare, „Dnister“ 
pentru foc și apă și „Carpâtia“ pentru 
vieață. Alte două institute de importanță 
sunt „Zemtlnei banc hipotecinei“ și 
„Ruska Șceadnăţea“ (cassă 
de depuneri) din Przemysl. 
„Parţeleățeine Tovarestvo 
Zemleă“ (asociaţie de parce- 
lare) cumpără moșii boiereşti 
și le parcelează între țărani. 
„Narodna Torhoulea“ e 
o instituție negustorească, cu 
o centrală în Lemberg și o 
mulțime de filiale în ţară, care 
se ocupă cu vânzarea de marfă 
de consum. Această asociaţie 
însă nu e organizată după si- 
stemul cunoscutelor asociaţii 
de consum, cari în Bucovina, 
de pildă, au avut un sfârșit 
atât de trist. O instituţie de 
cea mai mare valoare pentru 
progresul agriculturii țărănești 
e „Silskei Hospodar“, cu 
o centrală și vreo 100 filiale, 
care vinde țăranilor mașini 
agricole și semințe, iar aso- 
ciația „Tovarestvo dleaz- 
but chudobe“ se ocupă în- 
deosebi cu vânzarea și exportul 
vitelor. Industria de casă na- 
țională, îndeosebi industria po- 
pulară a Huţanilor, se vinde 
cu aiutorul asociaţiei „So- 
iuznei Bazar“, care și ea 
are o mulțime de sucursale. 
Rutenii din Galiţia au până și 
o asociaţie pentru înființarea de hoteluri na- 
tionale „Narodna hostènnețea“. În 
genere trebuie constatat că organizația lor 
economică e foarte puternică, cu toate aceste 
însă populația ruteană, îndeosebi țăranul, e 
încă departe de a fi independent economi- 
cește. Dependența economică a ţăranului e 
una din piedecile mari cari îngreunează lupta 
contra asupritorilor. 

Mentalitatea Rutenilor galițieni e pătrunsă 
de un principiu foarte sănătos: Tot înainte! 

Totul ce au, a fost câștigat prin luptă. În 
lupta politică și culturală ei fanatizează în- 
deosebi pe țăran. E adevărat că în ciocnirile 
ce se întâmplă din când în când între ei și 
asupritorii lor rămân și morţi, dar aceasta 
nu-i sperie, ci, dimpotrivă, morţii fiind slăviţi 


O. Spaethe: Bustul lui Mihai Viteazul (se va așeză la liceu! militar 


dela Mânăstirea Dealului) 


ca martiri, spiritul de jertfă crește. Altă ca- 
litate a luptei lor e lipsa de taine față de 
mulțime. Activitatea deputaților e în continuu 
controlată de popor. Adunări, sfătuiri sau 
pactări tainice, despre cari poporul să n'aibă 
știre, nu sunt cunoscute. Mai adaug la sfârșit un 
exemplu caracteristic. Când s'a înființat gim- 
naziul particular din Rohatyn, țăranii au ridicat 
ei singuri fără vreo plată întreaga clădire, iar 
țăranul analfabet Televiăc din ţinutul Zolociov 
a dăruit pentru acest institut 200.000 cor. 

E interesantă acum atitudinea Românilor 
față de aceşti vecini ai lor. E adevărat că 
noi nu-i cunoaştem nici pe ceilalți vecini 
ai noștri, pe Bulgari, pe Sârbi și pe Unguri 
sau, ce-i şi mai trist, noi nu cunoaştem bine 
nici pe fraţii noștri din părțile mai depărtate, 
ca de pildă pe cei din Sârbia, dar pe Ruteni 
cari sunt vecinul nostru etnografic din părțile 
maramureșene și până la Marea Neagră nu-i 

cunoaștem de fel. Nici Românii bucovineni, 
cari îi uresc pe Ruteni din cauza luptelor 
politice şi culturale ce au cu ei, nu-și iau 
osteneala să-și studieze duşmanul. Dacă însă 
i-am cunoaște şi am înțelege aspiraţiile lor 
am vedeă că avem în ei un tovarăș de luptă 
valoros, ale cărui învingeri, abstrăgând se 
înțelege de Bucovina, ar aduce foloase și 


pentru noi. N. Tcaciuc. 

Veneția. 
(Din greceşte după Ah. Parashos.) 


Cunoașteți țara cu-aburi de coral, 
Cu ape verzi, cu crângi de portocal? 
Și... aţi văzut-o 'm sărbători săltând, 
În cântece de dragoste râzând? 
Cunoașteţi țara unde la festin 

Se 'mbată toți cu sânge și cu vin? 


Aţi ascultat în noapte trubaduri 
Cântând sub geam din fermecate guri? 
Nu v'aţi oprit arareori din mers 

Să ascultați al vânturilor vers. 

Cum se 'mpleteşte 'n svonul merilor 
Cu cântecul gondolierilor? 


Cunoașteţi pe-a lui Adria fecioară? 
O mare-i sânul ei, o primăvară... 
Palatele-i străvechi le mai doriţi? 
Podoabele-i de marmoră le știți? 
Muzeul ce de veacuri îl cunună, 
Frumosul, arta, gloria străbună? 


Aţi observat în clipele târzii 

Seniori pe la ferestre aurii? 

Pe capul vostru n'ați simțit să cadă 
Cununi de flori, de sus svârlite 'n stradă? 
N'aţi ascultat adesea sub terase 

Un freamăt lin de rochii de mătase?... 


Cunoaşteţi țara unde dulci zâmbiri 
Împodobesc obraji de trandafiri ? 
Aţi observat în artă cum pluteşte, 
Cum râde totul şi cum înflorește? 
Cunoașteţi puntea crudelor suspine 
Și puţurile 'nchise "ntre coline? 


Concerturi de pian aţi auzit 

Și rugi, litanii, psalmi ce n'au sfârșit? 
Aţi auzit călugării arare 

Să cânte în chilia lor tropare? 

Și... ați văzut voi ura să zâmbească 
lar dragostea de plâns să veștejească? 


Cunoașteţi voi într'aripatul leu, 

Emblema ei nemuritoru-i zeu? 

În piață... n'aţi văzut însângerați 

Greci palizi, trişti și Turci îngenunchiaţi? 
Cunoașteţi țara plină de vieață 

În care dragostea și ura se resfață? 


Aţi auzit voi sgomote de lanțuri 
Târâte noaptea 'mn umedele șanțuri? 
Și aţi văzut fecioare cu-ochi caprii 
Cu-amanţi bătrâni să râdă în orgii? 
Aţi ascultat vestale fermecate 

Să cânte 'n temple vechi pe înserate? 


Veneţia!... Ea-i țara fericită, 

De flori și cântece sărbătorită... 

Copii, cântaţi-o..., faceți-i cununa 

În lupte şi 'n festinuri totdeauna. 

Pier neamurile..., moare slava toată... 
Veneţie, și tu te-i stinge-odată! 


Copii, slăviți sărbătorita țară. 

Azi Grecul care robu-i se măsoară 

Eră fecior de zeu ieri pe pământ. 

Aduceţi vin, nu vreau ca să mai cânt... 

Pier neamurile, moare slava toată. 

Veneţie..., şi tu te-i atinge-odată! 
Salonic. P. Papazissu. 


==] 

Nelegiuire. 
A. P. Cehov. 


„Cine-i acolo?“ 

Nici un răspuns. Paznicul cimitirului nu 
zăreşte nimic, dar aude lămurit, prin suflarea 
vântului şi freamătul frunzelor, că cineva 
trece pe dinaintea lui pe alee. Noaptea adâncă 
a învăluit pământul. Cerul și chiar însuş el 
cu gândurile lui, alcătueşte un tot nesfârșit, 
învăluit în întunecime de nepătruns. 

Nu vede nimic și nu poate să meargă decât 
pipăind. 

„Cine-i acolo?“... întreabă din nou paz- 
nicul, şi pare că aude un sgomot de glasuri 
și râsete prelungi: 

„Cine-i acolo? 

— Eu“, răspunde o voce de bătrân. 

„Dar cine ești tu? 

— Eu? un trecător. 

-— La dracu, ce fel de trecător? — strigă 
paznicul mânios ca să-și ascundă frica. — 
Dracu te-a trimis să umbli pe aici? Cine să 
mai primblă noaptea prin cimitir? 

— Ce, aici e cimitirul? 

— D'apoi cum! fără îndoială că e cimitirul; 
tu nu-l vezi? 

— Ah! ah! Doamne sfinte, Sfântă Marie 
Stăpâna noastră... — și se aude prin noapte 
suspinul unui om în vârstă. — Omule, nu văd 
nimic, nimic... 

— Doamne sfinte, ce întunerec, ce întune- 
rec!... Beznă adâncă și nu văd nimic... 
Ah Doamne, Doamne!... 

— Dar cine ești tu? 

— Sunt un călător, omul iui Dumnezeu, 
un biet călător. 

— Ceice umblă noaptea pe aici, nu sunt 


călători, sunt beţivani — vorbește paznicul 
liniştindu-se o leacă prin suspinele necunos- 
cutului. — Mai eşti cu cineva ?... Toată ziua 


a beut ca o vită și seara îl îndeamnă dracul 
să se plimbe pe aici. Ascultă-mă, îmi pare 
că nu-i lucru curat... îmi pare că tu nu ești 
singur, da, mi se pare că sunteți doi sau trei... 

— Sunt singur, omul lui Dumnezeu, singur 
singurel... Ah! Maica Domnului Doamne!“... 

Deodată paznicul se izbește de necunoscut 
şi se oprește. 


„Cum ai ajuns până aici?“ îl întrebă el. 

„M'am rătăcit. Mă duceam spre moara lui 
Mitrievici și-am prăpădit drumul... 

— Ş'apoi pe aici e drumul la moara lui 
Mitrievici ? Prost mai ești, trebuiă să întrebi 
mai bine înainte de a plecă la drum. Ca să 
te duci la moara lui Mitrievici trebuiă s'o 
fi luat mai pe la stânga și să cauţi drumul 
de cară, pe marginea cealaltă a orașului. 
Vezi, te-ai îmbătat şi acum ai mers trei verste 
mai mult... Rău ţi-a mai turburat mintea 
rachiul!... 

— Am greșit. Patima asta a beţiei a pus 
rău stăpânire pe mine. Greșala am făcut-o 
acum şi n'o mai pot ascunde... Dar te rog 
fii bun și-mi arată drumul pe unde să apuc!... 

— la-o drept înainte, tot înainte; până ce 
ai să ajungi la o răspântie; pe urmă apuci 
la stânga pe un drumușor mlăștinos, care 
trece tot prin cimitir, până la o portiţă... O 
deschizi, treci înainte și pe urmă umblă cu 
Dumnezeu... Să iei seama însă să nu dai 
în vreun șanţ!... Nu mai mergi mult dea- 
lungul câmpului şi ajungi la drumul mare... 

— Dumnezeu să-ți dea sănătate, om bun, 
și Maica Domnului să te aibă în sfânta ei 
pază!... Dar mai puteă să mergi și d-ta cu 
mine, să mă însoțești până la portiță... 

— Nam vreme... te poţi duce și singur. 

— Fii bun, te rog, am să te pomenesc cât 
voiu trăi... Nu văd nimic, absolut nimic. 
Aşa-i de întunerec de nu-mi văd mâna îna- 
intea ochilor. Ce întunerec!... Haide cu mine, 
prietene! 

— De ce crezi tu oare că m'a pus pe mine 
paznic aici la cimitir?... Dacă aş arătă 
drumul la toți ca al de tine, de geaba mi-ar 
mai plăti leafă. 

— Pentru numele lui Dumnezeu, fii bun 
și haide cu mine. Nu văd nimic şi mi-i frică 
să trec noaptea prin cimitir. Tare mi-i frică, 
m'apucă fiorii... 

— Prea ceri multe dela mine... dar haide, 
vino.“ 

Paznicul și cu necunoscutul porniră tăcuţi 
unul lângă altul. Un vânt rece îi izbiă în față 

și de pe copacii, a câror umbre abiă se puteau 
zări, se scuturau picături mari de ploaie peste 
dânşii. Drumul eră greu și glodos. 

„..„Nu pot înțelege eu un lucru — zise 
paznicul după un răstimp de tăcere. - Cum 
ai intrat tu în cimitir? Poarta cea mare e 
închisă. Poarta cea mică știu eu bine că e 
închisă pe dinlăuntru. Ai sărit pe deasupra? 
dacă ai sărit pe deasupra, îmi pare lucru tare 
ciudat, căci te văd că ești bătrân... 

— Nu ştiu, omule, zău nu știu. Nu știu 
nici eu cum am ajuns aici. Dracu şi-a bătut 
rău joc de mine, Mă pedepsește Dumnezeu... 

— Dar tu ce eşti? Eşti paznic aici? 

— Sunt paznic. 

— Şi eşti numai tu singur?“ 

Vântul suflă acum aşa de puternic, încât 
trebuiă să se oprească pe loc o clipă. 

Paznicul așteptă până se mai potoli o leacă 
vântul și răspunse: 

„Suntem trei cu toţii. Unul e bolnav de 
friguri, celălalt doarme. 

— Bine... Dar ce vânt suflă! Cred că-l 
aud și morţii din morminte. Urlă ca un lup 
într'o pustie. Ah!... 

— De unde vii tu? 

— Tare de departe. Sunt tocmai din Wo- 
logda. Umblu pe la locurile sfinte și mă rog 
pentru sufletele vitejilor.“ 

Paznicul se opri o clipă ca să-și aprindă 
o țigară. Se opri mai în urma necunoscutului 
şi aprinse câteva chibrituri. Scăpărând o clipă, 
flacăra celui dintâi chibrit lumină un colț de 
alee, la dreapta, și se zări un monument, alb, 
un înger rugându-se și o cruce neagră. Fla- 
căra celui de al doilea mai lumină încă odată 
monumentul alb, crucea neagră și grilajul 
care împrejmuiă mormântul unui copilaș. 

„Sărmanii morţi — urmă necunoscutul sus- 
pinând lung și greu. — Cei bogaţi ca și cei 
săraci, cei buni ca şi cei răi, cei deştepţi ca 
și cei proşti, se odihnesc aici cu toţii până 
la învierea cea de a doua... Dumnezeu să-i 
primească în sfânta lui împărăție veșnică și 
să-i odihnească în pace!... 

— Şi noi mergem acum unul lângă altul, 
dar nu-i departe vremea când ne vom odihni 
și noi aici“, zise paznicul. 

„Aşa-i; ai dreptate. Nu e nici un om care 
să se poată mândri că nu moare niciodată. 


Ah! Doamne, Doamne! facem numai fapte 
rele, gândurile ne sunt păcătoase. Vezi, eu 
m'am înfundat în păcate, ca un vierme în 
pământ. 

— Sunt atâtea feluri de oameni fără că- 
pătâi! Unii rătăcesc noaptea prin cimitir ca 
să nu facă pe placul diavolului, care se supun 
lui Dumnezeu și se gândesc la mântuirea lor, 
aceia sunt oameni buni; fără îndoială; dar 
sunt și de aceia cărora dacă le-ar veni gust 
îți dă una cu lopata în cap și te lasă mort 
în mijlocul câmpului. 

— De ce vorbeşti așa? 

— Pentrucă. . dar ia seama bine; mi se 
pare că am ajuns la portiță... parcă-i asta, 
deschide-o.“ 

Paznicul, pipăind, deschide portița şi ia pe 
necunoscut de mână zicându-i: 

„Acum, vezi, suntem la marginea cimiti- 
rului... Mergi deadreptul pe câmp până dai 
pe drumul mare... Când ajungi apucă la 
dreapta și te duci la moară... 

— Ah! Nu... — suspină călătorul. — N'am 
nevoie să mă duc la moara lui Mitrievici. Ce 
să caut eu acolo? Mai bine vreau să rămân 
cu d-ta aici, prietene. 

— Vrei să rămâi aici? 

— Fără îndoială, tovărășia ta îmi face multă 
plăcere. 

— In starea ta şi-ţi mai vine să faci glume!... 

— Nici vorbă — răspunse necunoscutul râ- 
zând răguşit. — Ha!Ha! Și o să-ţi aduci aminte 
multă vreme de mine. 

— Şi pentru ce? 

— Ha! Ha! Ha! te-am înşelat... 
sunt călător! 

— Dar ce ești? 

— Un mort uitat de toţi. Acum am eșit 
din sicriu... Îţi mai aduci aminte de lăcă- 
tușul G... care s'a spânzurat într'o Marţi... 
Ei bine, eu sunt acela!... 

— Spui minciuni.“ 

Paznicul nu prea credeă ce spuneă acest 
om, dar simțiă cum îi trece prin tot corpul un 
fior rece și încercă să se depărteze. 

— Stăi, așteaptă... unde vrei să te duci? 
— zise călătorul luându-l de braţ. — Ce fel 
de om eşti! Vrei să mă lași singur aici? 

— Lasă-mă“, răcni paznicul silindu-se să-și 
tragă mâna. 


Eu nu 

„Nu mai mişcă... Când îţi zic să nu mai 
mişti, nu mai mișcă. Dacă mai ţii la vieaţă, 
taci cât am să-ți spun eu... nu vreau să 
vărs astăzi sânge de om căci de mult te-aș 
fi ucis. Nu mai mişcă!“... 

Picioarele paznicului se muiară. Închise 
ochii și tremurând se răzimă de gard. Voiă 
să strige, dar știă că nu-l aude nimeni. Lângă 
dânsul stăteă călătorul amenințător,cu pumnul 
ridicat, gata să-l lovească. 

Se strecură o vreme în care amândoi tăcură. 

„Unul e bolnav de friguri, celălalt doarme; 
oh! ce păzitori vrednici! Ce bine răsplătesce 
banii cu care-s plătiţi... Zău frate, vezi hoţii 
sunt mai vrednici, decât paznicii... Rămâi 
pe loc, nu te mişcă!“ 

Mai treci ca un sfert de ceas în tăcere, 
apoi răsună un șuerat prelung. 

„Haide, acum poţi să te duci — zise ne- 
cunoscutul dându-i drumul. — Pleacă și mul- 
țumește lui Dumnezeu că ai scăpat cu vieața“... 

Necunoscutul mai șueră încă odată și se 
depărtă. Se auzi curând sgomotul surd pe 
care-l făcù sărind șanțul. 

Rămas singur paznicul, presupunând că 
s'a petrecut ceva groaznic, tremurând de frică, 
închise repede portiţa și începi să alerge în 


fugă cătră căsuţa lui de lângă biserică. La o 
cotitură a drumului, pe lângă aleea cea mare, 
auzi sgomot de pași repezi și pe cineva care 
întrebă în şoaptă: 

„E cineva Timothei?... Unde-i Mișca ?“ 

Paznicul alergă mereu înainte dealungul 
aleei celei mari și deodată băgă de seamă 
că un punct luminos se mărește cu cât se 
apropie mai mult de biserică. Apropiindu-se 
mai mult, presimţirea i se hotărește mai bine 
odată cu încredințarea că s'a întâmplat ceva 
groaznic. 

„Dumnezeule, Doamne, arde biserica!.. 
Stăpâne Doamne, scapă-mă, păzește-mă...“ 
și ajunge șovăind, pe jumătate mort de frică, 
lângă biserică. Ferestrele pe unde intraseră 
hoţii erau sparte și pe acolo se uită el în- 
lăuntru. Lumânările cele mari de ceară, pe 
care tâlharii uitaseră să le stingă, mișcau fla- 
cările lor roșiatece în vânt, aruncând o lumină 
palidă și tristă pe odoarele sfinte, pe dezor- 
dinea jalnică din sfântul lăcaş. 

Vântul urlând răspândește prin cimitir su- 
nete repezi neregulate, prelungi, ce parcă 
vin dela clopotele de aramă, de sus din clo- 
potniță. 

Dim. C. Zavalide. 


==] 


Dări de seamă. 


Trei prozatori noui. 


D.D.Pătrăşcanu, Schițe și Amintiri. Edit. „Vieaţa 
Românească“, laşi, 1909. I vol 8° 292 pag. Preţul: 2 lei. 
— ldem, Timotheiu Mucenicul. Edit. „Vieaţa Româ- 
nească“, laşi, 1913. I vol. 8° 242 pag. Preţul: 2 lei. 

M. L Chiriţescu, Grănicerul. Edit. „Minerva“, 
Bucureşti, 1912. I vol. 8? 256 pag. Preţul: 2 lei. 

G. Galaction, Bisericuța din Răzoare, nuvele şi 
schiţe. Edit. „Vieaţa Românească“, laşi, 1914. | vol 8° 
202 pag. Preţul: 2 lei. 

Trei prozatori noui despre cari publicul nostru n'a 
prea auzit multe. Trei talente remarcabile, cari trebuie 
să fie cunoscute şi recunoscute şi dincoace de Carpaţi. 
Fac parte din povestitorii noului deceniu literar, care 
se anunţă mult mai sărac ca cel trecut şi în care se 
pare că a scăzut şi puterea de strălucire a stelelor 
literare de acum zece ani. Astăzi literatura românească 
e într'o epocă de secetă şi de decadenţă, care urmează 


de regulă după o producţie bogată şi sgomotoasă, cum 
a fost cea din primii zece ani ai veacului nostru. Poate 
mai nimerit am puteă-o numi o epocă de reculegere, 
în care talentele tinere caută să străbată drumuri nouă 
spre a desăvârşi opera povestitorilor de eri. 

Cei trei prozatori, de cari ne ocupăm, au noroc de 
această secetă literară, în care apar ca nişte oaze, 
unul cu o vegetaţie artistică mai bogată şi mai durabilă, 
iar ceilalţi doi cu câte una mai săracă şi mai vremelnică. 
Fiecare are, însă, o notă nouă sufletească cu care se 
sporeşte avutul literaturei româneşti. 

D-1 D. D. Pătrăşcanu face parte din familia Caragiale. 
E un scriitor, pe care îl preocupă situaţiile comice; 
uneori cultivă cu îngrijire şi umorul. 

Caragiale a fost un crițic social, înzestrat cu o 
adâncă pătrundere a sufțetului omenesc şi cu o pu- 
tere de a fixă notele caracteristice, tragi-comice ale 
tipurilor din mica-burghezie a Țării românești. La 
temelia satirei lui'e o concepţie de vieaţă și un 

sentiment moral superior. Schiţele din Momente 
provoacă râsul, dar terminându-le iţi lasă o umbră 
de tristeţe în suflet. 

După dânsul a venit d-i I. A. Basarabescu cu sub- 
iecte mici, dar înrudite cu ale: maiestrului, pe cari 
le-a tratat cu măiestria. unui miniaturist. Oamenii 
d-lui Basarabescu sunt şi ei mici burghezi sau ma- 
halagii, cari sunt caraghioşi mai ales prin comicul de 
situaţie, care ne reflectează, în linii vagi, şi mediul 
social căruia aparţin. Calitățile principale de scriitor 
ale d-lui Basarabescu sunt: Observaţia în amănunte, 
stilul sobru şi concis, apoi cumpătul în tratarea sub- 
iectelor. 

Ca un continuator apare d-l Pătrăşcanu. Deosebirea 
fundamentală dintre d-sa şi ceilalţi doi antecesori e 
că d-sa întrebuinţează prea des caricatura. Dacă sar 
mulțumi cu liniile artistice şi caracteristice, cari fac 
din caricatură o operă de artă, am fi gata să-l fe- 
licităm pentru bucăţile în acest gen din amândouă 
volumele. D-sa nu se fereşte, însă, nici de grotesc 
(„Plimbare“, „Decorația lui Vartolomeiu“, 
„Învingătorul lui Napoleon“, „Simfonia 
wagneriană“ etc.). D-1 Pătrăşcanu ţine cu orice preţ 
să râdă publicul şi de aceea exagerează. Dar, trecând 
peste aceste scăderi şi peste altele mai mărunte, 
d-l Pătrâăşcanu, mai ales în volumul al doilea Timo- 
theiu Mucenicul, dovedeşte însuşiri de scriitor, 
care uneori izbuteşte să facă cu succes şi critică so- 
cială incisivă („Reţeta pentru un discurs par- 
lamentar“, „Tribulaţiile unui aviator“, „În 
faţa autorităţilor“ şi o parte din „Ce cere pu- 
blicul unui deputat“). În „Condica doamnei 
Pompiliu“ mai adaugă şi un reuşit comic de ca- 
racter, iar in „Arhanghelul Mihail“ dă o schiţă 
de portret reuşită. 

Ceeace aduce nou d-l Pătrăşcanu în literatură e 
deci caricatura, uneori bine executată, alteori exage- 
rată. Şi mai are o însușire, care merită relevată: e 
stilul curgător, uşor colorat şi o limbă cu puţine pro- 
vincialisme. i 

D-l Chiriţescu e un descriptiv cu o viziune puter- 
nică. E un artist al naturii, pe care o iubeşte așa de 
mult, incât se simte robul ei. Această iubire şi robie 
îl face, ca de câte ori descrie natura moartă să-i îm- 
prumute sufletul lui, să o personifice, și de câte ori 
ajunge omul în luptă cu ea să fie învins. La d-i Chi- 
rițescu chiar și oamenii cu naturi primitive sunt mai 
tari ca ceilalţi, ceeace pare chiar o brutalitate. 

Cu toată această identificare a sufletului său de 
artist cu natura, d-l Chiriţescu nu e un primitiv, dim- 
potrivă e unul dintre cei mai mari zugrăvitori ai na- 
turii, e unul dintre scriitorii, cari prin descrierea ei 
se ridică la înălţimi nouă. 

Volumul d-lui -Chiriţescu s'ar puteă împărți în două, 
întro parte, care descrie natura de dragul naturii şi 
în altă parte în care pune în acţiune și fiinţele ome- 
nești. 

Descrierile de natură sunt peisagii în cari trăeşte 
sufletul artistului. „Stejarul“, „Vijelia“, „Edera“ sunt 

puternice şi vii nu numai prin personificarea naturii 
ci și prin descrierea creatoare a ei. Un scurt pasagiu 
din „Stejarul“, ca ilustrare: 

„Fiecare rotire a pământului în juru! osiei îl făcei 
mai frumos, mai chipeș. 

„Când adierea vântului loviă ghindă de ghindă şi-i 
desmierdă frunzele crestate ca din foarfece, chipul moş- 
neagului scânteiă de bucurie şi graiul lui domol părea o 
poveste, o snoavă de hâtru, de-ţi eră mai mare dragul 
să-l asculți. 

„Dar când furtuna se deslănţuiă cu furie şi sufletul 
ei, chinuit de mustrarea păcatelor, gemea şi răgeă de 
clocoteă valea şi se cutremurau steiurile de cremene; când 
nourii cătrăniți, aduşi în volbură, cu poalele încărcate 
de ploaie rece, îşi desfăceau băerile şi dădeau drumul 
potopului; când întreaga pădure se înfimi ca înaibtea 
zilei de apoi; când tut norodul fagilor işi frângeau trun- 
chiurile de groază; când insăşi nepăsătorul  mușchiu pălea 
şi înveninateie ciuperci îngălbineau de frică, atunci luă 
o ţinută mândră, semeaţă, cutezătoare, şi vâjâind, cu bra- 
țele-i noduroase sfârtică puhoiul furtunei, cu fruntea 
spintecă pântecele nourilor, şi pe trunchiul neclintit primeă 
gârla sgomotoasă a ploaiei, asemenea unui uriaş ce se 
scăldă sub o cascadă...“ 

E o descriere concentrată, colorată, puternică, cum 
sunt şi celelalte. În „Edera“ ajunge înălțimi simbo- 
lice, de un sentimentalism indoieşetor. Edera tânără 
îmbrățișează trupul unui tufan bătrân, înfăşurându-l 
cu dragoste caldă și statornică, până când cucerit 
„se lăsă îndrăgostit de-a binele și îşi întinse singur 
crengile spre imbrăţişare, răsgâindu-se, ca un terheciu ') 
la desmierdările unei copile“. Și dragostea ei credin- 
cioasă inu şi după ce tufanul, lovit de trăsnetul unei 
furtuni, se uscă. 

„Dar se ținù în picioare. 

Şi stă drept, amenințând norii. Şi stă țapăn ca o stană 
de cremene. Şi, mort, cum eră, păreă încă viu, înviat 
prin dragostea ei, prin frunzele ei, prin vieaţa ei. 

Părea ca o stalie înveştmântată în giulgiu de smaralde." 

În bucata, care dă titiul volumului, „Grănicerul“ se 
descrie lupta unei biete straje cu puhoiul apei. Acest 
element al naturii, împotriva căruia se luptă bravul sol- 
dat, învinge ca mai tare, decât biata ființă omenească. 
Dunărea înghite straja şi „işi freamătă într'una vijeliosu-i 
cântec de fecioară smintită“, fără să-i pese de eroul 
datoriei, care e fiul unui neam de viteji, învăţaţi cu 
primejdiile. Și nu-i pasă nici autorului, că biruinţa 
omului ar fi mai edificatoare. Pentru dânsul ce-i omul 
în jocul de forţe al naturii? Tot aşa în „Fuga“, în care 
un alt soldat e sfâșiat, iarna, în câmp pustiu, de lupi. 
Când omul nu cade invins de însaş natura, intervine 
o întâmplare („Somnul“). lar când ajung în conflict 
oameni, învinge întotdeauna cel mai primitiv şi mai 
brutali („Maimuţarul“, „Nada“, „Prioca“, „Hâr- 
barii“ şi „Răsbunarea lui Caraman“). 

Această apoteoză a naturii şi a firii primitive i s'ar 
puteă reproşă autorului, dacă conflictele n'ar fi intre 
aceleaş categorii de forţe și dacă acţiunile omului 


1) Armăsar bătrân. 

nu s'ar desfăşură în plină sălbătăcie a naturii şi a firii 
omeneşti. Subiectele d-lui Chiriţescu nu se depărtează 
de primitivitate, iar in lumea ei invingătorii sunt întot- 
deauna cei mai tari, cei mai bine înzestrați. 

Deși d-l Chiriţescu tratează asemenea subiecte nu 
e un primitiv, fiindcă e mai tare decât subiectele. Le 
stăpâneşte, le învinge, le îmbracă în forme artistice 
superioare şi le împrumută suflet. În bucăţile d-sale 
trăeşte o lume nouă, înveşmântată în haine artistice 
nouă. E o lume zugrăvită de un om inzestrat cu o 
intuiţie de amănunte, cu o fantazie evocătoare şi cu 
un dar de a-și impleti povestirea cu întorsături și re- 
petiţii ce se înrudesc cu subiectul, completându-l și 
desăvârșindu-l. După cum cotorile dintr'un tablou ar- 
tistic sunt în deplină armonie cu subiectul ce-l re- 
prezintă, aşa e stilul d-lui Chiriţescu din fiecare pove- 
stire sau schiţă. D-sa ne descrie mai ales lumea de 
pe marginea apelor, o lume nouă, cu obiceiurile, nă- 
cazurile şi patimile ei. În „Grânarii“ e zugrăvită 
o icoană a vechilor negustori de grâne, lupta dintre 
negustorii români şi greci, negustori primitivi şi simpli; 
în „Somnul“, vânătoarea de peşte, în „Răsbunarea 
lui Caraman“, patimile pescarilor şi in „Hârbarii“ 
negustorii de pe Prut. Volumul d-lui Chiriţescu are 
deci şi o valoare istorică-culturală, pe lângă cea ar- 
tistică. 

În descrierea acestei lumi întrebuinţează o mulţime 
de cuvinte nouă. Aproape pe fiecare pagină întâlneşti 
5—10 cuvinte necunoscute. Autorul a şi adăugat la 
sfârșitul volumului un vocabular, care le explică. Deşi 
apreciem valoarea lexicografică a limbii întrebuințate 
de d-l Chiriţescu, credem că provincialismele con- 
stitue un mare defect al volumului, defect, care nu 
va scădeă, flindcă nici moldovenismele lui Creangă 
mau putut cuceri limba literară, deși a fost Creangă 
şi deși d-i Sadoveanu le reinoeşte şi le sporește mereu. 

* 

Al treilea scriitor apare în mijlocul Bucureştiului, 
ca un glas de clopot, ca un miros de tămâie, ca un 
suflet cucernic intro lume literară cu moravuri ela- 
slice. E un prozator de mare talent şi cu o concepţie 
de vieaţă sănătoasă; un artist, care dă şi un adânc 
înţeles moral — fără să fie tendenţios — nuvelelor şi 
schițelor ce le scrie. Astăzi, când o parte a scriito- 
rilor sub învălişul strălucitor al artei propagă amo- 
ralitatea, un volum ca cel al d-lui Galaction apare 
ca un colţ de cer albastru într'o zi noroasă. 

D-l Galaction a studiat teologia. Învățăturile lui 
Crist și morala creştină au fost sămânate în pământ 
bun şi roditor. Sufletul artistului n'a fost întunecat şi 
stâlcit de dogmele şi canoanele sfintei teologii, cum 
adeseori se întâmplă, ci a fost luminat, a fost indreptat 

pe cărările adevărului frumos, cari astăzi ia forma 
unor bucăţi literare fără pereche în literatura noastră. 
În toate schiţele şi nuvelele d-lui Galaction e atmos- 
fera creştină a pământului românesc, e o întinerire a 
credinței străbune în formă literară de o valoare ar- 
tistică durabilă şi mai e un suflet nou ce are o cre- 
dinţă. 

Ar trebui să fac o digresiune prea mare, ca să arăt 
deosebirea între concepţia de vieaţă a d-lui Galaction 
şi a celorlalți scriitori şi ca să-i dovedesc superioritatea 
morală şi artistică. Ar trebui să spun adevăruri cari 
nu-mi fac plăcere, fiindcă constatarea lor mă doare. 
De altfel am convingerea că vremea le va ajută să 
triumfe și fără să mă învrăjbesc eu cu cunoscuţii şi 
prietinii. Ceice vor ceti volumul d-lui Galaction îmi 
vor da dreptate. 

Vreau “să stărui. deci numai asupra altor note nouă 
cu care imbogățeşte d-l Galaction literatura noastră. 

În jumătate dintre schiţele şi nuvelele d-lui Ga- 
laction miraculosul joacă un rol hotăritor. În 
„Moara lui Călifar“, Ştoicea e adormit de apa 
fermecată din iazul morariului vrăjitor; in „Copca 
Rădvanului“ căderea lăutarului Mura cu domniţa 
Oleana in Olt; în „Drumul spre păcat“ răstur- 
narea dela Coasta maicelor; în „Gloria Con- 
stantini“ văpăile comorii; în „Dela noi,la Cladova“ 
ajungerea la țărm a preotului cu Sf. taine în sân. Dar 
şi în celelalte găsim părți misterioase. În toată literatura 
noastră poporală se știe ce rol are miraculosul. D-l 
Galaction incopcie deci literatura artistică cu cea po- 
porală şi cu credinţa creştină. Dar în zilele noastre 
misticismul primitiv e la ordinea zilei, aşa că opera 
d-lui Galaction şi din acest punct de vedere e inte- 
resantă. Ea are meritul de a fi izvorită din pământul 
românesc şi din trecutul neamului nostru. 

Să nu-şi închipuiască, însă, cineva că d-l Galaction 
se lasă robit ce acest misticism. El e aplicat cu multă 
artă şi numai incidental. Descrierile de natură şi ana- 
lizele sufletului omenesc sunt tot aşa de puternice. 

Cartea d-sale o recomandăm cu multă căldură ce- 
titorilor noştri. li asigurăm că vor aveă clipe de ele- 
vaţie sufletească, cetindu-o. 


* 


Toţi trei scriitorii despre cari am vorbit sunt în- 
rudiți prin sufletul românesc, care trăeşte în opera 
lor. Toţi trei rămân acasă, descriu pământul, zugră- 
vesc vieaţa Țării în care s'au născut. Pe toţi trei îi 
leagă o iubire față de această Ţară şi faţă de po- 
porul în mijlocul căruia trăesc. Toţi trei se sbuciumă 


intre noi şi pentru noi. 
0. C.T. ~ 

Cronici. 


Actualităţi. 


Ura de rasă. 


O parte iusemnată a presei ungurești, — sau, mai 
bine zis, a presei scrise în ungureşte (căci numai haina, 
limba, acestei prese e ungurească) — și-a reluat vechea 
meserie de-a insoţi fiecare manifestaţie de vieaţă 
românească cu fel şi fel de epitete injurioase. Și de 
data aceasta, autorii injuriilor nu sunt numai scribi 
anonimi, ci şi bărbaţi politici și parlamentari cu nume. 

kReapar epitelele odinioară la modă. „Popor incult“, 
„conducători cari își vânează interesele proprii“, „mul- 
time orbită de agitatori trădători de patrie“ sunt cele 
mai literare. Şi printre aceste epitete la adresa noa- 
stră a celor de dincoace de Carpaţi, se mai presară 
şi injurii la adresa Regatului român: ţară balcanică, 
populaţie aproape de dobitocie şi alte! (ca să înre-: 
gistrăm şi aici numai epitetele... literare). 

Fără îndoială, aceste şi alte epitete la fel exprimă 
sentimentele unei mari părţi a populaţiei ungurești, 
în rândul întâi insă exprimă sentimentele celor ce nu 
judecă, ci ascultă numai de instinctul lor istoric pre- 
vestitor al unei primejdii, căreia graiul obşiesc i-a 
dat numirea de „primejdia valahă“. 

Caracteristica presei ungurești de azi este venali- 
tatea, o insuşire care ea singură ar fi de ajuns ca 
să ne indice originea ovreiască. Nu adresâm injurii, 
ci facem o simplă constatare: Ovreii sunt cei mai 
buni negustori în lume (poate unicii negustori adevă- 
raţi), pentrucă ei nu cunosc sentimentul demnităţii 
personale, nici fiorii entuziasmului pentru o idee... 
Ei sunt negustori și numai negustori, cari vând nu 
numai marfă materială, ci şi marfă ideală, și marfă 
de băcănie şi convingeri şi principii. Dacă în Ungaria 
aceşti Ovrei sunt Unguri, în România — Rumâni, în 
Franţa — Francezi (şi pretutindeni dintre cei. mai 
guralivi), nu sunt determinaţi de un sentiment nobil 
de patriotism, ci numai de un sentiment practic de negu- 
storie: trebuie să impărtăşeşti vederile mușşteriilor tăi 
şi să le schimbi in măsura în care se părândează aceia. 

Azi, când această presă ungurească îşi reiă meseria 
injuriilor de odinioară, — ni se indică in mod vădit 
că instinctul de conservare al poporului unguresc pre- 
simte din nou marea „primejdie valahă“, care aţipise 
în deceniile din urmă, dar a fost trezită prin eveni- 
mentele din Balcani. Izvorul din care curg aceste epi- 
tete sunt .ura şi teama... Nu ura individuală, ci ura 
de rasă, care orbeşte şi te pierde, fiindcă este mărtu- 
risirea neputinţii. 

Ura este întotdeauna dovada inferiorităţii. De aceea 
uneori poţi uri pe un om, de altminteri ţie simpatic, în 
anumite clipe când ţi s'a dovedit superior: fie în dis- 
cuţie, fie in acţiuni... Ura de rasă izvorește din 
acelaş sentiment de inferioritate. Două popoară nu 
se urăsc (numai indivizii şe urăsc. Dar și aici, ura 


îmbracă formele răzbunării pentru fapte hotărite), ci 
unul dintre ele ureşte pe celalalt: cel mai slab il 
ureşte pe cel mai tare! Îi ureşte tocmai fiindcă acela 
este mai tare şi nu se lasă biruit. 

N'avem decât să analizăm manifestaţiile vieţii su- 
fieteşti ale poporului românesc şi ale poporului unguresc 
în raport unul cu altul. Câtă vreme la Unguri găsim 
la adresa Românilor injurii bădărane („büdös oláh“, 
„bocskorcs oláh“, „vad oláh“ şi chiar şi numai nu- 
mele de „olâh“), la Români nu găsim la adresa Ungu- 
rilor decât epitete aproape nevinovate (dintre cari 
„prost“, „îngâmfat“ şi „turbat“ sunt poate cele mai 
violente). 

Noi nu-i urâm pe Unguri, pentrucă avem sentimentul 
superiorității noastre ca rasă, câtă vreme Ungurii 
ne urăs: tocmai fiindcă ci au sentimentul inferiorităţii 
ca rasă, — sentimente fireşti justificate de istoria 
celor peste o mie de ani de când aceste două po- 


„poară locuiesc alături. Ei nu ne-au putut învinge (des- 


naţionalizându-ne), noi ne-am afirmat în ciuda violen- 
telor atacuri impotiiva cărora aveam să ne apărâm 

Poporul românesc nu cunoaşte ura de rasă faţă 
de Unguri, pentrucă în sufletul lui nu doarme nici o 
„primejdie maghiară“, câtă vreme in sufletul popo- 
rului unguresc s'a sălăşiuit „primejdia valahă“. 

Noi nu înjurăm fiindcă nu urâm, şi nu urâm fiindcă 
nu ne temem, şi nu ne temem fiindcă suntem mai 
tari, suntem superiori — ca rasă... 

lar viitorul este al celui mai tare. 


[=] 


lon Grecu. 


Teatru. 


Plecarea d-lui Davilla. ‘Piesele: „Onoarea“, „Bu- 
nicul“ şi „Romeo și lulietta“. 


Odată cu schimbarea guvernului, în fruntea Tea- 
trului Național va veni un nou director, un director 
liberal. Până când scriem aceste rânduri nu se ştie 
precis cine va fi conducătorul primei noastre scene. 
Se vorbeşte de P. Eliade, de Brătescu-Voineşti şi de 
G. Diamandi, autorul câtorva lucrări dramatice, dintre 
cari „Chemarea codrului“ în timpul din urmă a avut 
un frumos succes. 

D-1 A. Davilia, directorul de până acum, va trebui 
să plece. În noua sa direcţie d-l Davilla a încercat 
multe lucruri, dar puţine i-au reușit. În primul rând 
a voit să stabilească un repertoriu. A jucat în scopul 
acesta câteva piese, cari fie din cauza distribuţiei gre- 
şite, cum a fost „Bolnavul închipuit“, fie din cauza 
că piesa în sine eră slabă, cum a fost cu Gheorghe 
Dandin, încercarea wa reușit. Intenţia însă nu pierde 
nimic din valoarea ei şi oricare director ar veni tre- 
buie să continue această încercare şi să formeze un 
repertoriu stabil al Țeatrului Naţional; se impune. 

A mai voit d-i Davilia să facă o nouă lege a Tea- 
trelor, dar fiindcă această lege loviă în interesele so- 
cictăţii dramatice, artiştii au respins-o şi legea n'a 
putut să-şi primească sancţionarea Camerei deputaţilor. 

D-1 Davilla pleacă de data asta dela teatru mai 
mult învins decât învingător, lăsând in urina lui poate 
şi regrete, dar — ce e sigur — o mare încurcătură fi- 
nanciară; va trebui o mare trudă și multă iscusinţă in 
alegerea pieselor viitoare, cari să atragâ publicul, ca 
teatrul să-și poată veni în fire. Desigur că d-l Daviila 
nu bănuiă să plece aşa de curând, căci altfel nu s'ar 
fi lansat in cheltueli de montări aşa de mari. 

Dintre piesele jucate in timpul din urmă trebuie 
să ne oprim un moment la „Onoarea“ lui Sudermann. 
O siructură veche, melodramatică, care place publi- 
cului mare, dovadă că piesa ţine afișul, dar pe cei 
mai în curent cu evoluţia şi rafnâria artei scenice 
ii lasă ind.ferenţi. Artiştii noştri contribuie şi ei la ne- 
reuşita acestui spectacol; prea scot in evidenţă păr- 
tile comice prin cari autorul n'a voit decât să carac- 
teriseze personagiile ca să iasă şi mai puternic in 
evidenţă fondul amar şi dramatic al piesei. 

„Bunicul“, mult trimbiţata comedie a d-lui A. de 
Hertz m'a avut succesul aşteptat. Poate fiindcă a fost 
prea trimbiţată dinainte. Unii zic că piesa în sine c 
slâbuţă. Oricum ar fi, d-l A. de Hertz e un autor de 
talent și o cădere, două, trei chiar, în cariera unui 
scriitor de talent na insemnează nimic; va fi mai atent 
pe viitor în căutarea subiectelur şi când se va apucă de 
lucru nu va mai ciopli o bucată de sticlă, oricât ar cio- 
pii-o şi iustrui-o de frumos, ci va căută un diamant. 

Romeo şi lulietta, nemuritoarea tragedie lirică a 
lui Shakespeare sa jucat cu o montare şi cu o di- 
stribuție nouă. Spectaculoasele piese a'e marelui englez 
vor aduce întotdeauna lume şi vor face intotdeauna 
succesul unei scene. Piesa se joacă cu săli pline și 
din ce în ce mai pline. Cu toate că interpretarea lasă 
de dorit în-mare parte, — o lulietta ideală e greu de 
găsit, o artistă care să fie ingenuă la început cele 
două-trei tablouri şi pe urmă tot restul piesei femeie 
în toată puterea, care să-ţi dea toate înălțimile şi adân- 
cimile unei tragedii, cum teatru! nostru n'a mai avut 
deia Aristizza Romanescu — publicul mare trece peste 
astfel de lipsuri, uluit și fermecat de grandiozitatea 
desfășurării subiectului. De aceea, cum zic, piesa va 
ține multă vreme afişul. 

Traducerea e făcută de mult regretatul Șt. O. Iosif 
in metrul original. Sună greoi pe ici pe colo, în părţile 
pur lirice mai cu seamă, cum e celebra scenă dela 
balcon, și asta din cauza versului original întrebuințat 
şi nu din cauza lipsei de limpezime a traducerii, cum 
fac unii greşala de susţin. În părţile serioase de con- 
templare și filozofie traducerea, chiar in versul acesta 
greoi și cam nepotrivit firei limbei noastre, e admi- 
rabilă. Cităm intrarea părintelui Laurenţiu: 

„Ursuzei nopţi îi râd in faţă zorii 
Înpestriţând cu dungi de rază norii 
La ost. Șovăitorul întuneric 
S'apleacă 'ncet ca un beţiv din calea 
Zoritei roți de foc a lui Titan.,,. 

Dar până ce al soarelui feeric 

Ochiu arzător din neguri scoate valea 
Inveselind văzduhul diafan, 

Eu trebuie cu ierburi veninoase 

Și flori ce poartă sucuri preţioase 
Sâ-mi umplu coşuleţul de nuiele... 

O, sunt puteri de vieață minunate 

In ierburi, in copaci, în piatră chiar! 
Din toate câte din pământ răsar 

Nimic nu-i rău să ma.bă-o parte bună, 
Ci ?n rău ce-i bun adesea se răsbună 
Când e-abătut din calea lui cea dreaptă; 
Virtutea chiar se poate face viciu 

Şi viciul poate-a se 'nălţă prin faptă... 
E şi balsam de leac într'un caliciu 
Gingaş de floare... dar e şi otravă; 
Când o miroşi mireasma-i e suavă 

Dar când o guşti inima nu-ţi mai bate... 
— În o:n, ca și în plantă şi în toate 
Sunt doi stâpâni mereu în duşmânie: 

E bunul har... e crunta lăcomie... 

Şi când spre cel mai rău înclină sorții 
Atuncea vine şi ne ’nghite-al morţii 
Bălaur... 


Și în alt loc, vorbind cu Romeo şi arătându-i pe 
lulictia care vine: 
Priveşte-o... picioruşul ci nu lasă 
Nici cea mai mică urmă unde pasă... 
— Ceice iubesc pot să călătorească 
Pe firele de funipei ce leneşi 
Plutesc în aeru mcropil de vară 
Şi tot nu cad... Aşa e de uşoară 
Deşertăciunea!.., 
[=] 


Artă. 


Reprezentaţiile de operă ale societăţii „Carmen“. 
Delia concertele simfonice. Concerte anunţate. 


9, 11 şi 13 Decemvrie din 1913 vor rămânea în 
istoria operei româneşti. Au fost mai mult decât 
încercări; au arătat, că oricând putem aveă opera 
noastră. Lipsiă numai iniţiativa; nu încurajarea, căci 
publicul, budgetul statului în măsura şi prevederile 
sale, direcţia teatrului național, oamenii de bine şi-au 
întins marinimos mânile, şi nici răsplătirea nu lipsiă, 
cu ex .epţia celor câţiva negativi în vieaţă. 

Meritul mare, fâră îndoială, e al iniţiatorului. Mae- 
strul Kiriac, acest element de acţiune în arta româ- 
nească, în unitatea culturală a neamului prin muzică, 
în căutarea şi găsirea cântecului nostru curat, e un om 
de ispravă; şi-i este cu atât mai admirabilă energia, 
cu cât e învăluită în simplicitatea aibă a modestiei 
de sine şi a discreţiunei personale. „Șezătoarea“ lui 
Tiberiu Brediceanu şi „Cavalleria rusticană“ de Mas- 
cagni, s'au executat foarte bine la Teatrul Naţional. 
D-na Veturia Triteanu și cântăreții Mărcuş şi Folescu, 
împreună cu disciplinațul çor al societății și cu or- 

chestra ministerială, s'au prezentat întrun armonios 
avânt. 

Icoana din popor „La şezătoare“ s'a jucat şi, mai 
ales, s'a cântat cu însufleţire; pe alocurea numai, câte 
un ritm uşor schimbat. Costumele naţionale ale nume- 
roşilor corişti, deşi diferite şi „pointiil-ate“ pe ici, pe 
colo de câte un guler boieresc şi o cravată cu şic, 
de câteva picioruşe in pantofi de lac sau galbeni sau 
trandafirii, totuş alcătuiau un pitoresc tablou; şi ti- 
nereţea şi glasurile fragede şi graiul limpede s'au în- 
tregit unele pe altele, au ridicat la urmă cortina de 
4 şi 5 ori in aplauze entuziaste şi au adus pe autor 
la rampă. 

D-l Tiberiu Brediceanu lucrează în maniera puc- 
cinistă. D-sa nu mai e un influenţat de eleganta şi 
pasionata muzică a lui Puccini, ci e un hotărit adap- 
tator al procedeurilor acesteia la motivele poporale 
româneşti. Conştient însă de aceste bine desemnate 
caractere, retuşează armonia de sunete cu paloarea 
timidă a melancoliei şi reuşeşte intru câtva să adauge 
o coloare românească, mai bine zis un vernisage na- 
tional. Negreşit, d-l Tiberiu Brediceanu e un harnic 
culegător şi orânduitor de motive poporale; viitorul 
va arătă mai mult decât prezentul valoarea de 'nuncă 
a muzicianului ardelean. 

În „Cavalleria rusticană“ influența wagneriană e 
mai mică decât în ori și ce altă operă italiană mo- 
dernă. Mascagni, mai mult decât Puccini, Giordano, 
Zandonai, este expresia maximă a muzicei moderne 
pur italiane. În adevăr, în operile sale şi mai ales în 
„Cavalleria rusticană“, cea mai reuşită a maestrului, 
nu e decât o urmă de leitmotiv şi nu se observă con- 
tinua neîntrerupere fonetică între scenele unui act, 
caractereie principale ale artei wagneriane. Mascagni 
este continuatorul curat al muzicei adevărat italiane, 
este cel mai masiv italian in muzica modernă; de aceea 
e şi cel mai personal și în procedeurile sale limpezi, 
decise şi puternice, cel mai artist. 

Această perlă muzicală a fost bine aleasă, spre a 
fi executată de societatea „Carmen“. Atât soliștii, cât 
şi corul, şi-au arătat din belşug calităţile pozitive. 

D-na Veturia Triteanu a fost născută pentru scenă. 
Şi calităţile naturale ale vocei şi temperamentul d-sale 
arată putințele dramatice ale acestei artiste. O San- 
tuzză plină, caldă, — prea caldă chiar — exprimată 
prin mişcări şi gesturi brusce de ţărancă meridională, 
printr'un glas de o catifelată omogenitate de timbru, 
intens colorat, cu prisos dăruit dela Dumnezeu. Atâtea 
însuşiri, deşi lipsite de inalta rafinerie a tehnicei, 
— emisiuni anumite, portanduri line, mai ales în tim- 
purile repezi, dicţiune ireproşabilă — totuş, adăugate 
la un fizic aşa de scenic, explică succesul sopranei 
noastre dramatice. Tenorul Mărcuş şi-a dovedit, întâi 
de toate, admirabila-i înfăţişare de actor: o siluetă 
elegantă, plină de prestanță, un joc degajat sau pa- 
sionat, variat şi semnificativ întotdeauna. Glasul, deşi 
indispus de o inoportună laringită acută și întretăiat 
de bizare atitudini vocale, a lăsat să i se simtă tim- 
brul cald, coloritu-i divers şi impulsurile expresive 
ale puternicului său influx nervos. D-l Fotescu, un 


Alfio demn şi impetuos ca şi jocul, ca şi vocea d-sale. 
Emigrat din mediul de bas cantabil in acela de bariton 
dramatic, s'a manifestat ca un complect adaptat. Va 
rămnâneă, va reveni?... Credem că va rămânea. 

Corul societăţii, conştienţios și bine educat atât in 
mișcări, cât şi în execuţia vocală: vioiciune, intrâri 
exacte, intensitate marcată a basului. 

Orchestra a secundat bine. 

Ca pentru o întâie conducere de operă, maestrul 
Kiriac s'a arătat apt într'o aşa grea sarcină. Socotind 
că numai propriile puteri artistice ale acestei socie- 
tăţi de diletanţi, ajutate de ale celor trei merituoși 
protagonişti, au înregistrat un aşa strălucit succes, 
că aceste forţe latente au fost indemnate la manifestare 
şi conduse de munca sfioasă în aparenţă şi masivă 
în realitate, depusă de acest energetic muzician al 
nostru, d-l D. Kiriac, că între ai noştri se găsesc evi- 
dente valori de artă şi muncă, trebuie să avem toată 
încrederea în apropiatul viitor al operei române. 

Şi să ne urăm din toată inima, ca aceste trei seri 
de promițătoare artă: 9, 11 şi 13 Decemvrie din 1913, 
să-i fie renaşterea! 5 

Siegfried Wagner, celebrul maestru și compozitor 
din Bayreuth, a condus în două matineuri orchestra 
ministerială, la 6 şi 8 Decemvrie. O înfăţişare simplă, 
aproape rigidă, gesturi măsurate, neobservabile in 
aparenţa lor monotonie, a știut să emită efecte ne- 
așteptate de forţă şi superioritate artistică, să poto- 
lească în ascu'tători plăcerile superficiale şi să mişte 
tăceri din inconștient. A dirijat din „Fliegende Hol- 
länder“ şi „Meistersinger“, „Siegtried-ldyil“ şi uver- 
tura din „Tannhăuser“ şi din propriile sale lucrări: 
„Der Kobold“, „Herzog Wildfang“, „Schwarzschwancen- 
reich“, „Bărenhăuter“... 

Fiul marelui geniu e un mare compozitor; o inspi- 
rație bogată, şcoala de armonii contrapunctale a pă- 
rintelui său, aceea a melodiilor suprapuse, orchestrație 
puternic colorată și, în toate, atmosfera de puritate 
divină a templului bayreuthian. La ultimul concert, 
o coroană de lauri s'a înmânat maestrului. 

Florizel von Reuter s'a produs în două concerte 
singulare. Cât de grea trebuie să fie lupta dintre ma- 
turul Reuter de-acum şi micul Florizei de odinioară! 
Arcușul alunecă tot aşa de iute, dar atâta acum nu 
mai ajunge. 

Emil Sauer, in două concerte anunţate ca ultimele 
în România; acelaş mare muzician, acelaş titan în teh- 
nică şi inspirat impresionist în execuţie. 

Hubermann a cântat, cu orchestra, concertul de 
Brahms; tehnician mare, temperament pasionat, po- 
sedă aceea forță de dominare a marilor artişti asupra 
auditorului. 

Concertele simfonice ordinare au urmat mai puţin 
regulat, tocmai din cauza celor extraordinare. Într'al 
4-lea din stagiune, o noutate, poema „muntelui pleșuv“ 
de Moussorgski: un suflu de intensă inspiraţie per- 
sonală a celui mai mare autor rus, simplism în tra- 
tarea armonică, simplism în coloritul atât de idealizat, 
atât de evocator, 

Incolo, cunoştinţe: delicioasa simfonie a 4-a de 
Beethoven, viul Carnaval roman, o delicată suită de 
Rameau-Gevaert și în al cincilea simfonic, a 5-a sim- 


fonie de Beethoven, Haendel, 1812 de Tschaikowsky. - 


Orchestra a luat vacanţă până la 12 Ianuarie. 
* 


Două concerte se anunţă: al d-nei Lucia Cosma, 
eminenta noastră „diseusă“ de cântece româneşti şi 
lieduri, distinsa soprană lirică, de-atâta vreme neau- 
zită în capitală, şi concertul d-nei Veturia Triteanu, 
cunoscuta cântăreaţă, actualmente, desigur, cea mai 
populară la noi. 


Așteptarea e mare. lon Borgovan. 


[=] 


Insemnări. 


Poetului Ady. În ziarul „Világ“ (Nr. 22 din 25 la- 
nuarie 1914) îi scrii poetului Goga şi-l intrebi: cum 
poate să-şi vândă neamul de opincari, pactând cu 
duşmanii democraţiei şi ai libertăţii, cu urmaşii săl- 
batici ai feudalilor, cari vânau iobagii, cum vânează 
azi vulpile. Îi scrii frumos, din inimă, cu avânturi de 
poet şi cu dragoste de frate. Spui adevăruri crude 
şi pentru unii şi pentru alţii: şi pentru noi şi pentru 
ai tăi. Adevăruri, cari sfăşie ca spedele de Toledo, 
fiindcă sunt prea adevărate. Atragi atenţiunea asupra 
taberei din care faci parte şi care de un deceniu, spo- 
rindu-şi mereu ostaşii, luptă pentru libertatea popoa- 
relor din Ungaria, deci și pentru poporul românesc. 
Da, e adevărat, că democraţii tăi apără drepturile 
tuturor popoarelor. Le apără poate din convingere şi 
cu bună credinţă. Le apără fiindcă sunt incă în faza 
teoriei şi poate şi a sentimentului. Dar, poate, nu ştii 
că dobândirea puterii schimbă suflete, convingeri, sen- 
timente, — tot? Nu ştii că puterea e o vrăjitoare, 
care pe proşti îi face cuminţi, pe cei cuminţi, idoli; 
pe cei răi, buni, iar pe cei buni netrebnici; şi mai 
face minuni cu mult mai mari: din democrați scoate 
autocraţi şi despoţi. Excepţiunile — sufletele consec- 
vente — sunt foarte rari. În ziarul vostru „Világ“, 
de câte ori n'a fost batjocorit poporul nostru şi de 
câte ori mau fost desfiinţate drepturile lui! Chiar și 
teoreticianii voştri cei mai distinşi ca lâszi Oszkár 
vreau să ne democratizeze ca să ne maghiarizeze. Vreau 
să înlocuiască brutalitatea, dar ţinta acţiunii lor e 
aceeaş: desfiinţarea unui popor. lată, de ce credem 
că nu ne vom înţelege niciodată. Vom simpatiză unii 
cu alţii, ca fiii aceleiaşi civilizaţii, dar cărările vieţii noa- 
stre se vor încrucişă mereu in lupte crâncene. Când 
veţi ajunge la putere veţi fi şi voi ca ceilalţi. Tu, 
poate, vei rămâneă la o parte și vei visă mai de- 
parte... la libertatea şi imbrăţişarea popoarelor. Să nu 
crezi că târguiala unor oameni ajunşi la strâmtoare 
va amorţi un popor întreg sau că-l va face să renunțe 
la idealurile lui. Un om, care se închină ca tine 
memoriei lui lancu, trebuie să înțeleagă, că din vul- 
turi nu se fac vrăbii şi că „pacea“ dintre popoare 


nu se ticlueşte prin procese-verbale şi prin învoeli 
redactate la masa verde. Poporul, țărănimea româ- 
nească nici nu visează la „pace“. El munceşte cu 
sudori de sânge şi aşteaptă... Îţi inchipui ce aş- 
teaptă. Voi croiţi-vă singuri soartea. Ne vom croi-o şi 
noi pe-a noastră, fără voi şi împotriva voastră a 
tuturora. „Pace“, „invoială“, „acord“, „compromis“ — 
și cum vrei să le mai zici — se fac şi se desfac, fără 
nici o obligaţiune pentru cei ce ştiu unde merg. 

Cât despre Goga, se pare că-l iubeşti fără să-l 
cunoşti. Altfel nu l-ai bănui şi nu l-ai amestecă în 
ciorba împăcării, pe care nu știm nici noi câtă vreme 
va mai tulbură-o. Cei ce-au făcut-o, s'o sare şi să o 
mânânce. 

Lor, poftă mare; ţie, poete, Salutare! 

z 


„Neamul românesc“. La 10 Maiu 1906, în anul 
expoziției dela Bucureşti, a apărut primul număr din 
revista care zilele trecute, după 7 ani, şi-a publicat 
numărul din urmă. 

„Neamul românesc“, revista d-lui Nicolae lorga, 
acest om extraordinar nu numai prin bogăția muncii 
sale, ci şi prin pătrunderea vremilor ce s'au depănat 
sau se deapănă acum, — a fost salutată de noi Ro- 
mânii din Ardeal cu dragoste şi bucurie, pentrucă noi 
l-am înţeles pe d-l Iorga mai mult decât l-au înţeles 
cei în mijlocul cărora a trăit şi a muncit. Și, poate, 
aici a şi fost cetit mai mult decât în ţara sa proprie. 

În cursul anilor, şi d-l lorga și revista sa tot mai 
rar soseau în ţara noastră, pentrucă tot mai mari în- 
grădiri se ridicau — de alţii — între noi. În cele din 
urmă abiă ştiam dacă mai există „Neamul românesc“ 
care odinioară ne incălziă sufletele. Măsuri poliție- 
neşti opriseră intrarea lui in ţară. 

Și moare acum din lipsă de sprijin, moare in vremea 
când se apropie din nou deschiderea graniţelor pentru 
presa românezscă din Regat. 

Noi credem într'o reinviere, pe care o aşteptăm 
cu sufletele curate. 


Blocul germano-maghiaro-român. Stările interne 
ale monarhiei noastre dualiste oferă prilej presei şi 
publiciştilor din străinătate să discute sorţile unui 
răsboiu eventual între cele două mari întovărășiri de 
puteri: tripla-alianţă și tripla-înţetegere. În deosebi, 
însă, sunt discutate stările din Ungaria, care — până 
acum — a avut cuvânt hotăritor în politica externă a 
monarhiei. 

Un publicist german, Karl Felix Wolff, discută şi el 
această chestiune a unui viitor răsboiu într'un articol, 
publicat la loc de frunte în revista „Osterreichische 
Rundschau“ din Viena („Natiirliche Bundesgenossen 
der Deutschen“ — Aliați fireşti ai Germanilor). Au- 
torul articolului ajunge la concluzia că Maghiarii şi 
Românii trebuie să se lege în prietenie de Germani, 
pentrucă numai un bloc germano -maghiaro -român 
poate să pună stavilă panslavismului. 

Pentru a se puteă ajunge, însă, la o prietenie sin- 
ceră, trebuie să se întroducă reforme în ce priveşte 
politica internă a Ungariei. „În Ungaria locuesc, ală- 

turi de 10 milioane(2) de Unguri, 3 milioane de Ro- 
mâni şi 2 milioane de Ge mani. Cu aceste 5 milioane 
Ungurii trebuie să se inţeleagă. Dacă în România au 
răsunat, cu prilejul mobilizârii recente, strigătele de 
„Jos Austria“, — ele au izvorit cxcluziv din o iritaţe 
provocată de măsuri politice interne necuminţi luate 
de Unguri. Aici trebuie să se facă schimbare“. 

Numai aşa va puteă să resiste Germanismul impo- 
triva Slavismului. Înțelegerea româno- maghiară este, 
prin urmare, lanțul care va legă România de tripla- 
alianţă, asigurându-i piepunde'anţa în cazul unui 
răsboiu.,. * 


La acest loc în:egistrăm şi câteva dintre declaraţiile 
făcute de contele Czernin, ministrul monarhiei noa- 
stre la Bucureşti: 

„Relaţiile dintre România şi monarhia noastră in 
vremile din urmă au recit. Eu, insă, sper că indată 
ce se va rezolvi chestiunea Românilor din Ardeal, 
toate se vor îndreptă din nou spre calea cea mai bună. 

„Toţi ceice afirmă că Românii din Ungaria n'au 
drepturile necesare — au dreptate. Starea de azi este 
nedreaptă. y 

„»Păierea mea este că-i o necesitate impe- 
rioasă ca ţara şi cetățenii noştri de naționalitate 
română să se înțeleagă. Că s'ar putea ca înţelegerea 
să nu se facă? Austria şi Ungaria au cel mai mare 
interes să nici nu se gândească la acest rezultat 
nenorocit.“ A 


Drept încheiere şi o apreciere a domnului Tache 
lonescu, fost ministru de interne al României: 

„Nu cunosc amănuntele planului de înţelegere. Dar 
cunosc mult mai bine istoria, decât să nu știu că 
esenţialul nu este cuprinsul înțelegerii, ci faptul că 
se caută şi se face înţelegerea, care — ca orice lucru 
omenesc — nu va puteă mulțumi nici o parte, dar 
poate să fie baza unei convieţuiri paşnice.“ 

% 

Libertatea presei. Camera deputaţilor din Buda- 
pesta a votat — după scene de-o violenţă extra- 
ordinară — reforma legii despre libertatea presei. 
Îinprejurările inte cari s'a votat, măsurile prezinden- 
țiale cari au premers votării caracterizează în deajuns 
spiritul nouei legi. Suspendările şedinţei provocate 
de gălăpia şi nesupunerea opoziţiei şi urmate de in- 
trarea în acţiune a părzii parlamentare, care a scos 
din incintă chiar şi pe contele Andrássy, fostul 
ministru de interne, — almosfera aceasta in care s'a 
născut noua lege ne indică care va îi interpretarea ei 
în practică. 

Cu toate că noua lege îngrădește libertatea de 
mai nainte a presei (pe care, însă, noi n'am cunos- 
cut-o), votarea ei nu se poate socoti ca o învingere 
a reacţionarismului, sau o înfrângere a liberalismului. 
Prezentarea nouei legi şi votarea ei mare a face nici 
cu reacţionarismul, nici cu liberalismul, ci este o con- 
secinţă logică a unei „necesităţi imperioase“, care nu 
numai l-a silit pe contele Tisza să procedeze faţă de 
opoziţia parlamentară cu încălcarea legilor, ci i-a făcut 
de-adreptul cu putinţă încălcarea aceasta a legilor. 

Noua lege este un produs al situaţiei politice interne 
şi externe, care impune măsuri prealabile în vederea 
unor evenimente ce se apropie. O dovedește aceasta 
şi faptul că în aceeaş vreme in care se votează o 
restricţiune a libertăţii presei, — se iau măsuri şi pentru 
lărgirea si (cel puţin în raport cu noi Românii): anu- 
larea ordinaţiunilor prin cari ziarele din Regat sunt 
oprite a intrà in Ungaria. 

Anularea acestor ordinaţiuni, adevărat, nu este încă 
fapt inplinit, dar este în drum şi izvoreşte din aceeaş 
„necesitate imper.oasă“, care a produs atâtea schim- 
bări in vieaţa internă a ţării noastre. 

Românii din Torontal. Țăranii românii, în număr 
de câteva zeci de mii, din cercul Panciovei, Alibu- 
nariului şi Antalfalvei, cercuri aparținătoare comitatului 
Toronta!, stau foarie rău. 

Acești ţărani, bine situaţi materialiceşie, căci in 
aceste părți de pe teritorul fostului confiniu militar 
pământul e foarte productiv, ar puteă să aducă in- 
semnate jertfe materiale pe altarul neamului, dacă 
ar avea conducători devotați cauzei noastre românești. 

Școale confesionale nu avem. Sunt numai şcoale 
comunale, apoi de stat, unde, fireşte, acuma nu se 
mai cântă ca înainte cu vreo 25 ani „Saltă Române 
plin de mândrie“ ci „listen áld meg a magyart“. 

De cultură naţională, câştigată în şcoală, nici vorbă 
nu poate fi, deci aceasta trebuie câștigată pe alte 
căi. Şi, Doamne, cât de necesară ar fi aici cultura 
naţională! Nu locuim singuri, ci împreună cu alte 
neamuri, cu Sârbi, Unguri, Nemţi, cari numai binele 
nu ni-l voesc. 

La ţăranii noştri conştiinţa naţională e cu totul 
degenerată, de demnitate naţională nici pomeni nu 
se poate; limba naţională nu are nici un farmec, nici 
o deosebită însemnătate pentru ei, căci in contactul 
lor cu străinii, vorbesc alte limbi, mai cu seamă pe 
cea sârbească şi nemţească; simţul religios -moral 
a decăzut aproape cu totul, ceeace dovedeşte marele 
număr al căsâtoriilor nelegiuite (concubinate); şi nein- 
semnatul număr al căsătoriilor religioase, lumea mulju- 
mindu-se numai cu căsătoriile civile; diferitele secte 
religioase, ca secta fotografiştilor şi sâmbătaşilor — 
fără a mai aminti de nazarinism, care are mii de 
aderenţi — zilnic seceră jertfe mari, făcând pe mulți 
să-şi părăsească credinţa lor rămasă dela moşi-stră- 
moşi; luxul, care a contribuit şi la înstrăinarea por- 
tului nostru naţional, din zi in zi ia proporţii tot 
mai mari, răpind bani grei din punga ţăranului român, 
bani, cu cari se înbogățesc străinii. 

Toate acestea sunt semne foarte îngrijorătoare, cari 
cu timpul pot duce la prăpastie poporul nostru de aici! 

Ar îi fost cel mai firesc lucru, ca de mult să se fi 
început o acţiune, adunându-se într'o puternică tabără 
toţi cărturarii noştri de aici, ca să muncească pentru 
binele neamului. Dar nu s'a făcut nimic nici în trecut, 
şi nu se face nici acum, deşi primejdia in fiecare clipă 
e tot mai mare, mai ameninţâtoare. 

Frumosul titlu de „fruntaş naţional“, „conducător 
al poporului“ nu se câștigă numai în urma poziţiei 

sociale şi materiale! Pentru a merită, cu drept cuvânt, 
acest titlu, trebuie să muncești, să jertfeşti pentru 
binele neamului și să nu te mărgineşti numai la vorbe 
late şi umflate. 

Astăzi încă nu e târziu pentru a înlocui răul cu 
binele — mâne însă poate să fie prea târziu! A. 

% 

Sărmanul Emil... Întrun articol despre „Anul 
literar 1913“ cetim următoarele aprecieri: 

„Naufragiaţi, se agaţă de bârna smintelii, Emil 
Isac — muncit de delirul lui egocentric — ori Aderca 
— groaza banalului împinsă la furie: două exemplare 
superbe ale patologiei noastre literare...“ 

Emil Isac — naufragiat care se agaţă de bârna 
smintelii! Emil Isac — exemplar superb al patologiei 
noastre literare!... Şi ştiţi unde se publică articolul 
cu aceste aprecieri? În „Noia Revistă Română“ din 
Bucureşti, care vreme îndelungată şi-a deschis coloa- 
nele, larg, scriitorului „muncit de delir egocentric“. 

Târziu, adevărat, dar in cele din urmă totuş... 
criticu! revistei din Bucureşti a ajuns și el la convin- 
gerea care pe noi de mult ne-a făcut să aruncăm 
produsele literare ale sărmanului Emil — in coșul 
de hârtii. z 

Onoruri... cari demoralizează. Zilele trecute a 
fost asasinată, în Budapesta, o demimondă celebră, 
între tovarăşele ei, pentru giuvaerele de cari dispunvă 
din munificenţa unui „prieten“. Din servitoare de rând, 
umila fată dela ţară se... coborise la treapta înaltă 
de demimondă invidiată, — ca să cază apoi şi ca 
jertfă aceleiaş iubiri de aur şi scumpeturi care o fă- 


cuse să-și aleagă cariera de „prietenă“ a celor în : 


stare să plătească „prietenia“... 

Până aici nimic excepţional, nimic extraordinar, — 
nici chiar bogăţia de amănunte din presă asupra giu- 
vaerelor şi scumpeturilor rămase în urma celei asasi- 
nate. Extraordinarul începe numai cu înmormântarea, 
la care au asistat peste 20.000 de oameni, dându-se 
adevărate lupte pentru un loc mai aproape de sicriu. 
Și extraordinarul continuă când cetim că la înmormân- 
tare a cântat corul Operei regale, al unei instituţii 
subvenţionate cu două milioane anual din veniturile 
particulare ale Maj. Sale şi vistieria ţării. Extraordi- 
narul încetează apoi cu acest epilog ai unci vieți des- 
frânate, pentrucă mai poate fi socotit extraordinar — 
după aceste onoruri publice! — dacă a doua zi după 
înmormântare „prietenul“ răposatei a primit 800 de 
scrisori în cari totatâtea femei se îmbiau a-i înlocui 
„prietena“ ...? 

Şi câte suflete frământate de ispite şi ispititori, 
cari se împotriveau încă, vor fi pierdut şi cel din 
urmă razim moral — în faţa onorurilor publice ce 
s'au adus imoralităţii? 

A înţelege că a păcătui este omenesc, a înţelege 
că imoralitatea demimondă are și cauze sociale — 
însemnează a căută mijloacele pentru stârpirea ră- 
ului; a proslăvi, însă, păcatul însemnează că socie- 
tatea aceasta este atinsă de germenii corupţiei şi 
merge, fatal, spre peire. 

8 

Spicuiri. Dintr'un articol în care se afirmă că navem 
nevoie de universitate românească: 

„Cultura noastră e saturată de influinţe ungurești. 
Intelectualii noştri au aproape cultură ungurească. 
Scriitorii noştri de azi stau sub infiuinţa ei: losif a 
fost fermecat de Petöfi, Goga e lepănat de ritmul 
clasic alui Arany şi-şi răcoreşte oboseala sufletului 
la alinarea lâncedă a simbolişiilor dela Nyugat, iar 
Ciura iși paşte sentimenle!e de plăcere pe câmpiile 
Betuliei...“ 

A afirmă că losif, poetul blajin, lipsit de orice 
accente de revoltă, poetul care nici nu ştiă ungureşte, 
a fost influinţat de Petőfi; a afirmă că Goga își ră- 
coreşte oboseala sufletului la alinarea simboliştilor 
dela Nyugat, câtă vreme această revistă a apărut 
târziu după apariţia Poeziilor lui Goga, (care n'a avut 
de ce să împrumute „ritmul clasic“ dela Arany, pen- 
trucă acest riim e un patrimoniu universal; sau, în 
fine, a-ţi permite luxul de-a face ironie la adresa 
unui neindreptăţit scriitor român cum e subtilul Ciura, 
— nu dovedeşte că n'avem nevoie de universitate 
românească, ci, dimpotrivă, dovedește că avem nece- 
sitate imperioasă de această universitate — pe seama 
unor scriitorii ca autorul articolului „Putem noi orga- 


niză o universitate românească“... 
* 


Din comentariile politice ale unui organ de zi: 

„În fața noastră se aprind fulgerile urei seculare, 
se impletesc şi se sparg prăpăstioase, dar tăria de 
granit a adevărului nostru le resfrânge (in) hohotele 
adâncurilor vremii ce trăim.“ 

Hohete... insoţesc şi cetirea rândurilor de sus. 


Poşta redacţiei. 


— Manuscrisele nu se înapoiază. — 


P. Îţi împlinim, păgâne, dorința. 


Cântece. 


L 
Ziua, în amiaza mare, 
Când te vei plimba "m grâdină 
Tocmai când miroşi o floare, 
Un tâlhar are să-ţi vină. 


Aie să se facă noapte 
Cânv ţi-a trece pragul porţii, 
Nu te va atinge încă 
Şi-ai să ţipi în doaga morţii. 


Fulgerată, în tărână 

Vei cădeă, albă ca varul, 
Când de mână te va prinde 
Şi te va privi tâlharul. 


Il. 
Ceva te doare, plângi copilă 
Şi lacrimi mari îți cad în poală. 
De tine, dragă, nu mi-e milă: — 
Durerea ta e apă goală, 

HT. 
Ce tainică 'ndrumare-a sorții! 
Eu mă frământ în. chinuri grele, 
Mă arde 'n ochi răceala morții — 
Ea-mi plânge lacrimile mele. 


IV. 
Daci şi astăzi mă mai ierţi, 
Zâmbind cu bunătate, 
Dacă nici astăzi nu mă cerţi 
Te las cu sănătate. 


Iubirea mea e pe pământ: 

O păcătoasă goană. 

Eu n'am nimic în mine siânt, 
Nu fii nici tu icoană.. 


vV. 
Mi-ai cântat un cântec 
Azi în miez de noapte. 
N'auziam o vorbă: 
Se pierdeă în şoapte. 


Mă gândesc la taina 
Tainelor divine: — 
De-l tăceai, iubito, 
ÎL cântai mai bine. 


VI. 
Mergând pe calea despărțirii 
M'am fost oprit în loc o clipă 
Pe culme: Tainele iubirii 
Băteau în juru-mi din aripă. 


Ceicetătoarea mea privire 

S'a 'ntors atuncea în spre tize, 
Spre culmea ta. — Să nu te mire: 
Tu încă te uitai la mine. 

Premiile noastre. 
— Aviz abonaților. — 


Aducem la cunoștința abonaților noștri că 
la 1 Februarie v. expiră termenul până la 
care cei ce plătesc abonamentul au drept la 
premii. 

La cereri de premii să se trimită 60 bani 
pentru expediţia lor. 

Cei ce doresc să aibă scoarțe pentru co- 
lecţia anului 19F3 sunt rugați să ne avizeze 
până la 1 Februarie, deoarece nu comandăm 
mai multe scoarţe decât ni se cer. 

Romanul „Arhanghelii“ va apăreă peste 
câteva zile. Cei cari l-au ales ca premiu îl 
vor primi îndată după apariţie. 

Adm. „Luceafărul“. 


TIPARUL LUI W. KRAFFT IN SIBIU. 

Premiile „Luceafărului“. 


Revista „Luceafărul“ cu 1 lanuarie 1914 intră în 
anul al XI-lea de existență. Ce a făcut revista „Lu- 
ceafărul“ pentru cultura românească în cei doisprezece 
ani de existenţă, credem că e de prisos să o mai 
spunem. Cei cari sunt în curent cu mişcarea noastră 
culturală, literară şi artistică știu că „Luceafărul“ a 
stat în serviciu! renașterii culturii naţionale din ultimul 
deceniu, grupând în jurul ei pe cei mai de seamă 
scriitori dela noi şi din România. Tinerii scriitori din 
Ardeal şi-au făcut cariera literară în coloanele revistei 
„Luceafărul“. Numele lor e nedespărțit de această 
revistă, care, ca și „Sămănătorul“ din România, înseamnă 


un popas nou în istoria literaturii românești. Revista 
„Luceafărul“ mai are meritul de a fi o revistă artistică 
şi literară pentru familiile culte. Orice familie, care 
ține să aibă în casă o revistă de actualitate şi fru- 
moasă s'o aboneze. E cea mai răspândită revistă dela 
noi. Numărul abonaților trece peste trei mii. 

Revista „Luceafărul“ pubiică articole, nuvele şi ro- 
mane originale. 

Revista „Luceafărul“ mai publică adausuri artistice 
în colori sau heliogravate, ilustraţii în text şi adausuri 
muzicale. 


Abonamentul: 


Ediţia simplă 


În Austro-Ungaria: 
1 an 20 cor., Gluni 10 cor. 


Pentru preoți, învăţători 
şi studenţi: 


1 an 16 cor., 6 luni 8 cor. 


În România și străinătate: 
1 an 26 cor., 6 luni 13 cor. 


“la ediţia de iux, fiind tipărită pe hârtie cromo, ilus- 
traţiile ies cu mult mai frumoase. Cuprinsul e identic 


Ediţia de lux 


În Austro-Ungaria: 
1 an 26 cor., 6 luni 13 cor. a 


În România şi străinătate: 
1 an 32 cor., 6 luni 16 cor. 


cu ediţia simplă, tipărită pe hârtie velină, anume 
aleasă pentru ilustraţii. 


Abonamentele se plătesc înainte, la începutul fiecărui an. 


s3- Premiile revistei „Luceafărul“. 


Cu numărul dela 1 Ianuarie 1914 deschidem un 
nou abonament la revista „Luceafărul“. Ca în trecut, 
administraţia revistei ofere şi de data aceasta insem- 
nate favoruri celor cari plătesc abonamentul pe 1 an 
sau 6 luni de zile — până la 1 Febraarie 1914. 

Premiile-iavoruri ce le oferim sunt pentru cei ce 
ne vor trimite abonamentul pe 1 an întreg: 

1. Octavian Goga: „Însemnările unui trecător“ (sau 
G. Murnu: „liada“, sau |. Agârbiceanu: „Arhanghelii“, 
roman). 

2. Oct. C. Tăslăuanu: „Informaţii literare“. 

3. O. Goga: „Poezii“ (prem. de Academia română). 

4. Elena Farago: „Versuri“. 

5. 7 tabiouri-stampe în colori, de pictori italieni 
(sau 8 tablouri-stampe de N. Grigorescu). 


În afară de aceste premii vor primi scoarțele pe 1913 
cu preţul de 1 cor. 50 bani în loc de 2 cor. 40 bani 
(trimițând preţul lor deodată cu abonamentul). 

Cei ce ne vor trimite, până ia 1 Februarie, abona- 
mentul pe 6 luni au dreptul la 1 dintre premiile inşirate. 

Pentru expediţia premiilor să se trimită 60 bani 
(România 1 leu). 

Cei ce ne vor face 4 abonamente pe 1 an sau 8 
abonamente pe 6 luni (plătite înainte) vor primi în 
afară de premiile înşirate (ce li se cuvin şi abonaților 
dacă trimit abonamentul până la 1 Februarie) — şi 
colecția revistei noastre pe 1912 gratuit. 


Administrația revistei „Luceafărul“ 
Sibiiu (Nagyszeben). 


=] 


La numărul trecut am alăturat o cartă postală şi o listă de abonament. Rugăm pe. 


prietinii revistei noastre să binevoiască a adună abonamente noui. 


Cu cât va crește numărul 


abonaților, cu atât vom puteă da cetitorilor o revistă bogată și variată în cuprins. l 
Cei ce nu pot achită abonamentul în cursul lunei [lanuarie, să binevoiască a ne trimite 
carta postală iscălită, indicând ce ediție doresc să aboneze. 


Când veniţi la Sibiiu, cercetaţi 
primul depozit românesc 


Gheorghe A. Mathey 


Atelier pentru pictură şi arte 


de 
[| i iani : INDi industriale 
plane, planine și armonuri 
asortat cu instrumente din cele BERLIN, SW. Il. 
mai bune fabrici, în nuc mat sau Muzeul regal de arte indu- 
| poleit, negru, mahagon, palisandru | striale; Prinz Albrechtstr. 8, 
„veritabil, construcție modernă, cu A 
o) preţ mai ieftin ca ori unde. | primește toate comandele 
| = Transportul şi pachetarea gratuite. = pentru pictură, reclamă 
Şcoalele, reuniunile de cântări și alte agens 
instituții culturale primesc favor special. artistică, coper x ex 
FAR i soli libris și orice lu- 
bune şi solid 
Armoniuri de şcoală iile A Ac i i No A 
10 ani garanța. == Piătire în rate. , A 
il ; niul artelor in- 


TIMOTEI POPOVICI 


profesor de muzică. 
Sibiiu (Nagyszeben), Str. Cisnăviei Nr.7. 


_dustriale și 
grafice. 

Capital social Coroamne 1,200.000. 


E= 6Glro-Conto la „ALBINA“. —— == Postaeparkassa ung. 29.349, 


„Banca generală de asigurare“ 


societate pe acţii în Sibiiu — Nagyszeben 
este prima bască de asigurare românească, întiinţată de institutele financiare (băncile) române 
= din Transilvania şi Ungaria. 


Prezidentul airecțiunei: Parteniu Cosma, 
dircctorai executir al >A Ibineia și prezidentul »Solidaritățiie. 


Teleton Nr. 188. 
"68I "AN UoJSi9i 


„Banca generală de asigurare“ cosira”rocali și amigurari supra VIERI in 


cele mai favorabil» combinațiuni, 


Asigurările se pot tace prin oricare bancă românuască, precum şi la agenții și bărbații 
de încredere ai sucietății — Prospecte, tarife şi informațiuni se dau gratis gi imediat, 


Persoanele cuncscate ca acvizitori buni şi cu legături 
i: pot fi primite oricând în serviciul societăţii. 


„Banesa generală de asigurare“ dá informaţiuui gratuite în orice afaceri de asigurare fără 
-:- deosebire că aceste afaceri sont facute la ce sau la altă societate de asigurare, =i- 


Deere înesaiere în: OORITALA Bancii generale de asigurare, Sibiu. Naggazebex. 


ori la agenturiie ei principale din Brașov (fil. „Albina“) și Arad (JâzsetiGherczeg-ut 1/a). 

